qundao/data-zh-poetry huggingface dataset:
全閒居八首用紫琼道人春日园居杂咏原韵
作者：敦敏
朝代：清

閒居宜僻地，花竹自成园。古木幽啼鸟，东风静闭门。疏慵愧高卧，悠忽是虚尊。遗训遵坡老，括囊六四坤。插柳迂疏径，移花傍小亭。窗开新草绿，门对远山青。说鬼何须强，谈奇任不经。客来但潇洒，有酒莫言醒。慧意从心出，随时觉阿难。禅参非好寂，枯坐为澄观。净垢思明镜，虚灵即涅槃。空言知莫补，理足自相安。小瓮当鱼沼，吟瓢汲活泉。萍开一鉴水，月印半池天。佳兴幽谁共？真机趣自圆。胸怀歌浩荡，拟坐海楼前。对客随天趣，相将敢妄为？遥分把酒约，预订看花期。燕市醅新酿，礼台斗艳姿。人生行乐耳，此意吾能持。短草含生意，萌芽发旧丛。小窗滴竹雨，深巷卖花翁。明眼自青白，孤怀敢异同。当前春烂熳，须看岁寒终。聚土成山势，高低山意浓。危岩分古洞，小石叠奇峰。登眺来吟思，经营忆匠宗。翛然具林壑，吾欲信吾从。未到莺花丽，春郊兴不穷。黄垆飐酒旆，青藓递诗筒。淡荡河干柳，轻柔花信风。韶光悟造化，漫负此微躬。
全閒居八首用紫琼道人春日园居杂咏原韵·其一
作者：敦敏
朝代：清

閒居宜僻地，花竹自成园。古木幽啼鸟，东风静闭门。疏慵愧高卧，悠忽是虚尊。遗训遵坡老，括囊六四坤。
全閒居八首用紫琼道人春日园居杂咏原韵·其七
作者：敦敏
朝代：清

聚土成山势，高低山意浓。危岩分古洞，小石叠奇峰。登眺来吟思，经营忆匠宗。翛然具林壑，吾欲信吾从。
全閒居八首用紫琼道人春日园居杂咏原韵·其三
作者：敦敏
朝代：清

慧意从心出，随时觉阿难。禅参非好寂，枯坐为澄观。净垢思明镜，虚灵即涅槃。空言知莫补，理足自相安。
全閒居八首用紫琼道人春日园居杂咏原韵·其二
作者：敦敏
朝代：清

插柳迂疏径，移花傍小亭。窗开新草绿，门对远山青。说鬼何须强，谈奇任不经。客来但潇洒，有酒莫言醒。
全閒居八首用紫琼道人春日园居杂咏原韵·其五
作者：敦敏
朝代：清

对客随天趣，相将敢妄为？遥分把酒约，预订看花期。燕市醅新酿，礼台斗艳姿。人生行乐耳，此意吾能持。
全閒居八首用紫琼道人春日园居杂咏原韵·其八
作者：敦敏
朝代：清

未到莺花丽，春郊兴不穷。黄垆飐酒旆，青藓递诗筒。淡荡河干柳，轻柔花信风。韶光悟造化，漫负此微躬。
全閒居八首用紫琼道人春日园居杂咏原韵·其六
作者：敦敏
朝代：清

短草含生意，萌芽发旧丛。小窗滴竹雨，深巷卖花翁。明眼自青白，孤怀敢异同。当前春烂熳，须看岁寒终。
全閒居八首用紫琼道人春日园居杂咏原韵·其四
作者：敦敏
朝代：清

小瓮当鱼沼，吟瓢汲活泉。萍开一鉴水，月印半池天。佳兴幽谁共？真机趣自圆。胸怀歌浩荡，拟坐海楼前。
八里庄望山
作者：敦敏
朝代：清

平生不识西山路，望眼欣逢一霁颜。两屐未穿幽磴险，孤峰遥接白云閒。青松古寺来新雨，碧嶂晴□□□□。□□□□□□□，□□□□□□□。
典裘
作者：敦敏
朝代：清

典裘为春服，服成有馀钱。探囊留有用，筹画都不便。沽酒问市价，买醉颇充然。到眼花柳媚，入馔鱼虾鲜。开樽愁独酌，有客来翩翩。相呼复大叫，对坐松石边。三杯岂云圣，一斗何足仙。金樽自须满，不必拘十千。莫愁瓶罍罄，春服尚可捐。
分咏得套杯
作者：敦敏
朝代：清

浅深层叠侵玻璃，雅制偏宜到处携。诗胆无劳分大小，酒肠从此问高低。坳堂沧海同归尽，五斗三蕉本不齐。遥对无端增饮兴，相将一一醉如泥。
刈麦行
作者：敦敏
朝代：清

黄云盖地看迷茫，村南村北人攘攘。我来无事立陇首，风吹习习饼饵香。麦秋天气晴正好，不祈风雨祈骄阳。男颜欣欣女颜喜，手足胼胝争奔忙。刈者未毕拾者至，穷民蚁聚如蜂狂。老农为我前致语，去春麦亦不寻常。未能上场伤淫潦，郊坰汪濊成凶荒。今年四月愁亢旱，桑木甘雨荷吾皇。何须两岐并九穗，金茎珠颗含光芒。幸喜八口免沟壑，纷纷此辈来何方？仰首加额祝上苍，但愿年年礼稔足仓箱，任他鼠衔雀喙终无妨。
十月二十日谒先慈墓感赋
作者：敦敏
朝代：清

古稀岁月半相侵，碌碌无成泪湿襟。截发已虚慈母志，食羹未遂小人心。七年哀隔松邱冷，此日悲依枫木深。泣罢回思还伫立，白杨萧瑟暮烟沉。
午睡梦游潞河醒志长句
作者：敦敏
朝代：清

一枕蝉声睡思融，惠河西岸小楼东。草蓑竹笠渔舟雨，绿树红桥酒旆风。何处烟波来意外，别无尘梦到胸中。醒馀清簟凉如水，笑忆南柯此亦空。
古刹小憩
作者：敦敏
朝代：清

柳绕山门俯碧浔，松花一径野云深。近来颇厌新弦管，古刹禅龛听梵音。
吊宅三卜孝廉
作者：敦敏
朝代：清

昔年同虎门，联吟共结社。月明新雨句，岂在樊川下？无何游浙东，飘然竟我舍。昨岁遇燕市，酒楼频系马。嗟君泣路穷，谁属知音者。逆旅艰游子，竟去修文也。招魂赋楚些，辞哀不能写。大暮安可醒，一痛成千古！岂真记玉楼，果为芙蓉主。青枫照夜寒，薤露悲吟苦。想君深闺梦，念切题名簿。呜呼埋玉痛，暂寄他乡土。仰天忽大叫，俯首泪如雨。
吊宅三卜孝廉·其一
作者：敦敏
朝代：清

昔年同虎门，联吟共结社。月明新雨句，岂在樊川下？无何游浙东，飘然竟我舍。昨岁遇燕市，酒楼频系马。嗟君泣路穷，谁属知音者。逆旅艰游子，竟去修文也。招魂赋楚些，辞哀不能写。
吊宅三卜孝廉·其二
作者：敦敏
朝代：清

大暮安可醒，一痛成千古！岂真记玉楼，果为芙蓉主。青枫照夜寒，薤露悲吟苦。想君深闺梦，念切题名簿。呜呼埋玉痛，暂寄他乡土。仰天忽大叫，俯首泪如雨。
吊张郎
作者：敦敏
朝代：清

相怜萧寺话西窗，乞食天涯志未降。不忿穷途艰客子，那堪旅榇阻归艭。孤魂白日游荒冢，乡梦频年隔大江。感吊无端閒寄恨，夕阳古坝水淙淙。
同二弟对酒书怀次韵
作者：敦敏
朝代：清

叶落砧声雁叫愁，疏狂无那兴偏悠。身閒分拟随猿鹤，世味何妨应马牛。芸馆久疏仙桂月，西风又老碧梧秋。升沉漫向君平卜，款段奚囊认酒楼。
同贻谋过敬亭松轩看竹小酌即题其壁间竹深留客图以赠
作者：敦敏
朝代：清
体裁：古风

刁骚一夜风兼雨，晓晴喜向松轩启。轩中画壁烟迷濛，轩外琅玕青如洗。主人好客雅好诗，淋漓墨沈杂酒卮。捲帘翠色联座隅，醉馀奋袖争题之。我诗不道画中景，但写眼前欢笑酬唱时。西风韵冷奇节劲，苔纹绿茁箨龙迸。何可一日无此君，欲取斯言为君赠。君不见，元卿好竹性且孤，唯许羊仲求仲俱。倩谁更展画家笔，为君重作留客图。
同贻谋过敬亭松轩看竹小酌即题其壁间竹深留客图以赠
作者：敦敏
朝代：清

刁骚一夜风兼雨，晓晴喜向松轩启。轩中画壁烟迷濛，轩外琅玕青如洗。主人好客雅好诗，淋漓墨沈杂酒卮。捲帘翠色联座隅，醉馀奋袖争题之。我诗不道画中景，但写眼前欢笑酬唱时。西风韵冷奇节劲，苔纹绿茁箨龙迸。何可一日无此君，欲取斯言为君赠。君不见，元卿好竹性且孤，唯许羊仲求仲俱。倩谁更展画家茟，为君重作留客图。
和二弟羊房之作
作者：敦敏
朝代：清

年年人日卧烟萝，薄酒浓斟醉欲酡。向月夜寻枯衲语，趁墟人聚古田歌。看云遥向孤峰远，策蹇时怜野老过。劳我关心村畔柳，春来烟水更如何？
和敬亭与西宾上人倚水阁看雨
作者：敦敏
朝代：清

小阁风萧飕，黑云飞苍莽。野水下沟塍，遥与平桥长。蓑笠满汀洲，欸乃渔村巷。石坝束飞泉，倒海翻波响。君真卧云人，窗推烟云上。眠底雨势低，望里诗襟敞。嗟余静闭门，竹翠上书幌。
和敬亭同朱大川贻谋子雨饮集见怀之作
作者：敦敏
朝代：清

冒雨多佳兴，相将卧短篱。论文严渡豕，读史识撑犁。竹韵松堂洒，秋声花院棋。烟云劳见忆，梦入惠连诗。
和敬亭夜宿朝阳庵兼忆旧游
作者：敦敏
朝代：清

记取西风古寺眠，联床小话早秋天。归渔别浦横孤艇，枯衲当门烹涧泉。村肆夜沽老鹳酒，佛龛醉证野狐禅。芦花细雨烟深处，今独怜君买钓船。
和敬亭春郊吊废园
作者：敦敏
朝代：清

依旧芊绵荫草痕，亭台只有客传樽。断桥流水过荒圃，细雨闲花开废园。醉眼狂歌惊碧落，斜阳古屋易黄昏。当年事业凭谁问？残碣尘埋卧短垣。
和敬亭苦雨之作
作者：敦敏
朝代：清

阴云凝塞阴气媾，十日淫潦无昏昼。出门不敢恃油衣，以瓦为之亦复漏。溜檐方收飞瀑声，悬空忽作倾盆骤。荒园径合青藓斑，小斋壁染苔纹绣。我尝爱雨如狂颠，见此何堪双眉绉。安得女娲鍊石手，璺补青天无渗窦。晚来稍喜霁色新，黑云又向西山凑。
咏壁上尘
作者：敦敏
朝代：清

软红何事傍闲居，入户穿帘费扫除。人去旗亭诗暗淡，烟昏古屋画萧疏。飞扬不受将军拜，依附偏宜贫士庐。识得庄生野马意，遥瞻环堵自如如。
咏庆礼闸流水
作者：敦敏
朝代：清

石坝束流急，奔涛素练长。寒飞千尺雪，白挂一帘霜。喷雨珠还迸，悬秋月倍凉。滔滔惊逝水，渔笛满沧浪。
咏玻璃瓮金鱼限花字
作者：敦敏
朝代：清

红浸宁真玉有瑕，摩挲诗眼望偏赊。锦鳞小跃疑无水，碧浪初浮似落花。荷蕊夜开寒浦月，潭心秋静晚天霞。真机相对悠然处，空色俱忘绝世哗。
哭小女四首
作者：敦敏
朝代：清

一念旋教泪欲垂，那堪深思倍神驰。灯前空屋重回首，最是黄昏钟静时。膝前欢笑恰三年，钟爱非关少女怜。忆汝临危犹眷眷，连呼阿父泪潸然。小胆依人姊妹行，时惊鸡犬一徬徨。如何衰草寒烟里，一例孤坟傍白杨。汝弟才亡未十日，汝姑先去只三朝。夜台相见须相护，莫似生前太恃娇。
哭小女四首·其一
作者：敦敏
朝代：清

一念旋教泪欲垂，那堪深思倍神驰。灯前空屋重回首，最是黄昏钟静时。
哭小女四首·其三
作者：敦敏
朝代：清

小胆依人姊妹行，时惊鸡犬一徬徨。如何衰草寒烟里，一例孤坟傍白杨。
哭小女四首·其二
作者：敦敏
朝代：清

膝前欢笑恰三年，钟爱非关少女怜。忆汝临危犹眷眷，连呼阿父泪潸然。
哭小女四首·其四
作者：敦敏
朝代：清

汝弟才亡未十日，汝姑先去只三朝。夜台相见须相护，莫似生前太恃娇。
复斋宗叔邀同敬亭寅圃饮酒赏雪余因事未往即用敬亭同复斋寅圃城南酒楼原韵却寄
作者：敦敏
朝代：清

门巷萧条掩薜萝，雪花纷藻带烟拖。疏慵分拟袁安卧，宴赏遥怜太傅歌。南阮酒狂应洒落，西园诗思近如何？梅花他日礼台路，肯共奚囊策蹇过？
大钟寺同敬亭弟作
作者：敦敏
朝代：清

古寺传风铎，闲来游屐抛。野花开废殿，吠犬出荒庖。僧意殷相问，客心聊解嘲。禅房茶话久，斜日转松梢。
失题
作者：敦敏
朝代：清

入春己十日，登眺怀郊墟。君悟少游语，早乘下泽车。梅里寻古寺，雪岸吟蹇驴。昨岁庆有秋，野老閒话馀。礼台道上酒，海子桥南鱼。一醉到田家，云卧荒村庐。
失题
作者：敦敏
朝代：清

客，河源寻取凌云霄。凭栏忽羡钓徒好，烟波淼淼来渔舠。
子谦再约西山之游余因事阻书此却寄
作者：敦敏
朝代：清

灵运风怀半属君，更怜泉石意殷勤。晚烟白透衔峰月，晓日红蒸隔岭云。人忆旧游花烂熳，山从新霁草芳芬。最怜小阁屋崖上，万鸟声中酒半醺。
宏善寺题壁兼赠昙瑞上人即和壁间惺存居士韵四首
作者：敦敏
朝代：清

衣尘抖擞见真宗，禅室从教一榻容。见说清谈兼妙法，座中诗句钵中龙。郊园落日怅西风，荒草芊绵曲径通。一瓣禅龛何处所，上方清磬一灯红。载酒閒看古寺花，探幽静院绝尘哗。诗人老去空遗迹，坏壁龙蛇势整斜。梦幻惊从莲座傍，蒲团香火坐僧房。石坛影落归途晚，今古钟声一夕阳。
宏善寺题壁兼赠昙瑞上人即和壁间惺存居士韵四首·其一
作者：敦敏
朝代：清

衣尘抖擞见真宗，禅室从教一榻容。见说清谈兼妙法，座中诗句钵中龙。
宏善寺题壁兼赠昙瑞上人即和壁间惺存居士韵四首·其三
作者：敦敏
朝代：清

载酒閒看古寺花，探幽静院绝尘哗。诗人老去空遗迹，坏壁龙蛇势整斜。
宏善寺题壁兼赠昙瑞上人即和壁间惺存居士韵四首·其二
作者：敦敏
朝代：清

郊园落日怅西风，荒草芊绵曲径通。一瓣禅龛何处所，上方清磬一灯红。
宏善寺题壁兼赠昙瑞上人即和壁间惺存居士韵四首·其四
作者：敦敏
朝代：清

梦幻惊从莲座傍，蒲团香火坐僧房。石坛影落归途晚，今古钟声一夕阳。
客来
作者：敦敏
朝代：清

客来无貌更无文，真率相投气自薰。不善逢迎应恕我，但须谈笑总由君。公荣饮酒胸诚阔，阮藉看人眼太分。蕉鹿梦原同戏局，未来过去总浮云。
宿松堂和敬亭弟韵
作者：敦敏
朝代：清

已分星星染鬓华，閒将款段夕阳斜。开樽预醉重阳酒，冲雨来寻三径花。瘦菊烟深吟旧圃，荒池秋老散鸣蛙。对床记取今宵约，不作渑池道上嗟。
寄松溪
作者：敦敏
朝代：清

无端樱笋又逢时，绿树閒窗感别离。苦忆客来慵诣客，惯寻诗思懒吟诗。疏慵自拟嵇中散，泉石君怜顾凯之。堪笑两人徒老大，山林朝市尚迟疑。
小诗代简寄曹雪芹
作者：敦敏
朝代：清

东风吹杏雨，又早落花辰。好枉故人驾，来看小院春。诗才忆曹植，酒盏愧陈遵。上巳前三日，相劳醉碧茵。
小雨天桥厂有怀二弟敬亭时住喜峰口
作者：敦敏
朝代：清

海风水气腥，山翠迫衣冷。潮蒸郁勃云，雾隔朦胧影。沟塍滑泥泞，马蹄不得骋。遥想塞上行，云乱松亭岭。
小雨漫成
作者：敦敏
朝代：清

凉意来疏筚，浓云起四围。秋声寒入雁，竹色冷侵帏。小雨散花圃，西风欺葛衣。息机养天趣，鱼鸟自依依。
小雨访天元上人
作者：敦敏
朝代：清

断桥横钓艇，小步叩禅扃。烟裹一林雨，风传隔院铃。竹深僧室暗，苔染石坛青。坐久寻归路，溟濛遍绿汀。
归途有怀敬亭
作者：敦敏
朝代：清

松溪石磴几幽栖，归路匆匆日又西。若使惠连来此地，一时题遍古招提。
怀二弟住东郊
作者：敦敏
朝代：清

沧茫烟水忆君劳，市买鱼虾村酌醪。万柳旧游如梦远，直沽新涨接天高。绿杨蝉噪人孤艇，别浦渔歌雨一篙。凭吊应怜诗客杳，王园园畔问东皋。
怀敬亭贻谋游潞河
作者：敦敏
朝代：清

又向烟波鸥鹭游，斜风细雨荡轻舟。东皋东去烟深处，应上临河卖洒楼。
怀易堂次敬亭韵
作者：敦敏
朝代：清

书剑今何处，翻怜作客时。探奇遇废寺，吊古访遗碑。水阔孤帆远，春寒旅雁迟。顿教离别意，往事倍堪思。忆昔秋深候，同君客锦城。临风当月上，把酒看潮生。旧路长新草，荒山馀乱荆。悠悠隔南北，落日不胜情。相逢频把袂，回首订交初。燃絮供分韵，擘笺试较书。豪呼春酒暖，小话夜窗虚。依旧琴樽在，空劳叹索居。金山泉第一，茗战自然工。更拟食新笋，还怜摘晚菘。人思京路北，乡咏越江东。到日歌烟棹，西湖明月中。记得凌河畔，烟波学钓徒。旧游悲雪爪，春事点花须。越水吟归客，燕山静掩庐。通津南去路，日望北来舻。
怀易堂次敬亭韵·其一
作者：敦敏
朝代：清

书剑今何处，翻怜作客时。探奇遇废寺，吊古访遗碑。水阔孤帆远，春寒旅雁迟。顿教离别意，往事倍堪思。
怀易堂次敬亭韵·其三
作者：敦敏
朝代：清

相逢频把袂，回首订交初。燃絮供分韵，擘笺试较书。豪呼春酒暖，小话夜窗虚。依旧琴樽在，空劳叹索居。
怀易堂次敬亭韵·其二
作者：敦敏
朝代：清

忆昔秋深候，同君客锦城。临风当月上，把酒看潮生。旧路长新草，荒山馀乱荆。悠悠隔南北，落日不胜情。
怀易堂次敬亭韵·其五
作者：敦敏
朝代：清

记得凌河畔，烟波学钓徒。旧游悲雪爪，春事点花须。越水吟归客，燕山静掩庐。通津南去路，日望北来舻。
怀易堂次敬亭韵·其四
作者：敦敏
朝代：清

金山泉第一，茗战自然工。更拟食新笋，还怜摘晚菘。人思京路北，乡咏越江东。到日歌烟棹，西湖明月中。
戏赠敬亭山居
作者：敦敏
朝代：清

棒喝云门久自奇，谈禅应问古招提。远师自在山中住，曾否清谈过虎溪。千崖恨不接蓬莱，巀嵲游踪亦壮哉。我笑振衣长啸客，月明骑鹤有谁来？
戏赠敬亭山居·其一
作者：敦敏
朝代：清

棒喝云门久自奇，谈禅应问古招提。远师自在山中住，曾否清谈过虎溪。
戏赠敬亭山居·其二
作者：敦敏
朝代：清

千崖恨不接蓬莱，巀嵲游踪亦壮哉。我笑振衣长啸客，月明骑鹤有谁来？
敬亭同贻谋村宿见忆有作次韵答之
作者：敦敏
朝代：清

天高平野望无垠，人在南郊卧白云。落叶引风填废井，老狐拜月入孤坟。荒村薄酒应思我，夜火寒窗正忆君。遥想对床联旧约，可能病念沈休文。
敬亭招饮松轩
作者：敦敏
朝代：清

谢客兼旬总闭门，今朝喜得醉松轩。对秋我负重阳酒，扫榻君开三径樽。旧雨飘残霜雁冷，新愁零乱晚烟昏。
敬亭病疟诗以慰之
作者：敦敏
朝代：清

谁言壮士不病疟，汉大将军寒栗作。又闻明德重君子，来病君子是为虐。热欲倚冰山，冷思著火灼。播弄一任其炎凉，来如潮汐时不错。吾弟少年壮且强，何亦为彼所束缚？自昔怖疟晋石虔，威敌陷阵真矍铄。愈疟更有齐桓康，人画其形争惊愕。君诗不让老杜强，试自诵之又奚若？不然逃疟须善忘，纷纷投赠殊难略。君不见，正气日胜邪气衰，中医自古称勿药。
春忆杂诗次渔洋先生上巳辟疆招同邵潜夫陈其年修禊水绘园八首原韵 其一 斗姥阁道院
作者：敦敏
朝代：清

半天突兀斗姥阁，星河晓向檐前落。春来拾级一登临，四野苍茫时自若。莺啼花老春渐深，东风作恶吹荒林。白云遥遥望仙境，彷佛犹闻钟磬音。
春忆杂诗次渔洋先生上巳辟疆招同邵潜夫陈其年修禊水绘园八首原韵 其七 安门外王氏园
作者：敦敏
朝代：清

名园画舫学水媐，板桥垂柳山禽啼。四面楼台树阴里，中间亭子荷香迷。竹林苍翠凉如雨，肆野村醪白于乳。颓然高卧醉且歌，起向风前自挝鼓。
春忆杂诗次渔洋先生上巳辟疆招同邵潜夫陈其年修禊水绘园八首原韵 其三 榆关道上
作者：敦敏
朝代：清

海天日落鲸波明，长城古道关山情。晓风残月伴行旅，山程水驿如趋迎。二月清明柳初擘，北平门外憩松石。眼前兔耳叠奇峰，白云堆里插双戟。
春忆杂诗次渔洋先生上巳辟疆招同邵潜夫陈其年修禊水绘园八首原韵 其二 陶然亭饯秋园先生
作者：敦敏
朝代：清

行吟载洒兼提壶，柳阴系马坐青芜。寻僧不绎禅悦味，烹鲜且就蔬笋厨。古亭高会恐迟暮，夕阳鲁戈挥不住。溪芦流水春又生，故人遥向江南去。
春忆杂诗次渔洋先生上巳辟疆招同邵潜夫陈其年修禊水绘园八首原韵 其五 水南庄
作者：敦敏
朝代：清

潞河曲港通渔溪，溪边钓艇春烟迷。晓来拂柳行两岸，绿阴浓处莺声啼。得鱼不须上城市，沽酒且向篷窗里。一声欸乃下沧浪，月上疏林回船尾。
春忆杂诗次渔洋先生上巳辟疆招同邵潜夫陈其年修禊水绘园八首原韵 其八 游礼台
作者：敦敏
朝代：清
体裁：古风

野畦烟老芍药红，小桥曲水遥相通。礼宜门今在何处，离离禾黍荒城空。夕阳霞散西山麓，看花欲向村垆宿。眼前红绿飏香尘，归途喜买数竿竹。
春忆杂诗次渔洋先生上巳辟疆招同邵潜夫陈其年修禊水绘园八首原韵 其八 游礼台
作者：敦敏
朝代：清

野畦烟老芍药红，小桥曲水遥相通。礼宜门今在何处？离离禾黍荒城空。夕阳霞散西山麓，看花欲向村垆宿。眼前红绿飏香尘，归途喜买数竿竹。
春忆杂诗次渔洋先生上巳辟疆招同邵潜夫陈其年修禊水绘园八首原韵 其六 游古悯忠寺
作者：敦敏
朝代：清

青铺碧毯何能唾，鸟语花香小雨过。幽深曲径叩禅关，支公塔冷烟霞卧。前朝石碣敞诗襟，上房仙梵发清音。坐久归路不知晚，松风谡谡来禅林。
春忆杂诗次渔洋先生上巳辟疆招同邵潜夫陈其年修禊水绘园八首原韵 其四 怀索敏亭先生
作者：敦敏
朝代：清

岸然道貌烟霞友，青眼相逢与我厚。花木清幽荫竹轩，草亭潇洒大如斗。华表千年鹤已飞，园林易主空沾衣。至今重过西州路，鸦啼茖日迟迟归。
春忆杂诗次渔洋先生上巳辟疆招同邵潜夫陈其年修禊水绘园八首原韵·斗姥阁道院
作者：敦敏
朝代：清

半天突兀斗姥阁，星河晓向檐前落。春来拾级一登临，四野苍茫时自若。莺啼花老春渐深，东风作恶吹荒林。白云遥遥望仙境，彷佛犹闻钟磬音。行吟载洒兼提壶，柳阴系马坐青芜。寻僧不绎禅悦味，烹鲜且就蔬笋厨。古亭高会恐迟暮，夕阳鲁戈挥不住。溪芦流水春又生，故人遥向江南去。海天日落鲸波明，长城古道关山情。晓风残月伴行旅，山程水驿如趋迎。二月清明柳初擘，北平门外憩松石。眼前兔耳叠奇峰，白云堆里插双戟。岸然道貌烟霞友，青眼相逢与我厚。花木清幽荫竹轩，草亭潇洒大如斗。华表千年鹤已飞，园林易主空沾衣。至今重过西州路，鸦啼茖日迟迟归。潞河曲港通渔溪，溪边钓艇春烟迷。晓来拂柳行两岸，绿阴浓处莺声啼。得鱼不须上城市，沽酒且向篷窗里。一声欸乃下沧浪，月上疏林回船尾。青铺碧毯何能唾，鸟语花香小雨过。幽深曲径叩禅关，支公塔冷烟霞卧。前朝石碣敞诗襟，上房仙梵发清音。坐久归路不知晚，松风谡谡来禅林。名园画舫学水媐，板桥垂柳山禽啼。四面楼台树阴里，中间亭子荷香迷。竹林苍翠凉如雨，肆野村醪白于乳。颓然高卧醉且歌，起向风前自挝鼓。野畦烟老芍药红，小桥曲水遥相通。礼宜门今在何处？离离禾黍荒城空。夕阳霞散西山麓，看花欲向村垆宿。眼前红绿飏香尘，归途喜买数竿竹。
春日偕敬亭贻谋载酒游道院用少陵题张氏隐居韵即题其壁上
作者：敦敏
朝代：清

东风野外几探求，曲径遥寻道院幽。松影石坛深古洞，竹烟丹灶小林邱。平台花阁宜豪饮，斜日钟声感旧游。咫尺蓬莱绝尘俗，此身莫漫问仙舟。
春暮同敬亭贻谋泛月
作者：敦敏
朝代：清

晚风寂寂水潺潺，载酒临流买钓船。莫漫夜游愁秉烛，孤帆明月绿杨烟。树色溟濛绿几行，临河亭子水南庄。荒祠古墓鸦风晚，半夜水声啮坏塘。流水无人古渡头，大家争取小渔舟。月光波色明于镜，欲把閒身托野鸥。微波潋滟月玲珑，深夜迎人擘柳风。重酌残杯回船尾，一篙遥指小桥东。
春暮同敬亭贻谋泛月·其一
作者：敦敏
朝代：清

晚风寂寂水潺潺，载酒临流买钓船。莫漫夜游愁秉烛，孤帆明月绿杨烟。
春暮同敬亭贻谋泛月·其三
作者：敦敏
朝代：清

流水无人古渡头，大家争取小渔舟。月光波色明于镜，欲把閒身托野鸥。
春暮同敬亭贻谋泛月·其二
作者：敦敏
朝代：清

树色溟濛绿几行，临河亭子水南庄。荒祠古墓鸦风晚，半夜水声啮坏塘。
春暮同敬亭贻谋泛月·其四
作者：敦敏
朝代：清

微波潋滟月玲珑，深夜迎人擘柳风。重酌残杯回船尾，一篙遥指小桥东。
春柳十咏 其一 隋堤
作者：敦敏
朝代：清

御河河畔问垂杨，飞絮飞花尽可伤。遗恨绿烟犹夕照，旧游金穗锁横塘。龙舟南幸人安在，汴水东流路正长。莫向春来寻故迹，鸦啼别苑总回肠。
春柳十咏 其七 朱门柳
作者：敦敏
朝代：清

二月风微景色柔，笙箫别院翠云浮。鸟啼烟重横金缕，人怯春寒倚画楼。汉苑眉纤春正浅，楚宫腰细舞堪愁。朱门从古空流水，几树垂杨过客舟。
春柳十咏 其三 灞岸柳
作者：敦敏
朝代：清

相看无语倍魂销，踠地轻翻斗舞腰。又送行人新作郡，空怜板渚旧垂条。晓风残月笼征袖，翠色晴烟绾画桥。莫唱骊歌频折赠，年年风雨最无聊。
春柳十咏 其九 江干
作者：敦敏
朝代：清

料峭东风洒薄寒，千丝万绪拂江干。孤村古寺僧归晚，细雨轻帆烟未残。两岸绿阴来酒客，一鞭斜照控金鞍。六朝遗恨青山远，多少长条不奈看。
春柳十咏 其二 金城
作者：敦敏
朝代：清

伤心触目柳初眠，流涕攀条倍自怜。人已何堪空寄恨，树犹如此忆当年。新枝玉笛歌边调，旧种金城长暮烟。相对无端思往事，关情最是艳阳天。
春柳十咏 其五 灵和
作者：敦敏
朝代：清

记取风流年少时，蹁跹旋舞斗腰肢。南朝旧恨馀丰韵，六代新愁付雨丝。情绪依依空有忆，轻盈漠漠不胜吹。灵和殿里堪惆怅，欲把柔条寄所思。
春柳十咏 其八 官道
作者：敦敏
朝代：清

披拂垂丝夹路平，万条斜照晚烟晴。客亭不尽名长短，沙路遥看色重轻。何处临风登古渡，谁家送远惜离程。销魂莫漫重回首，少妇楼头总系情。
春柳十咏 其六 彭泽
作者：敦敏
朝代：清

柴门静闭柳依依，腰折当年事尽非。三径己荒唯蔓草，五株掩翠背斜晖。归来自分堪篱卧，春去谁怜作絮飞。一抹青烟遥对酒，不教紫陌易缁衣。
春柳十咏 其十 村舍
作者：敦敏
朝代：清

村村流水渐成堤，绕屋霏微柳色齐。肯向朱门誇绣障，但随冷月伴鸦栖。炊烟遥接青烟暗，麦浪低含翠浪迷。不管人间离别意，条条斜拂小桥西。
春柳十咏 其四 永礼
作者：敦敏
朝代：清

乐府歌残事已空，荒园南角恨无穷。新晴嫩绿离宫里，景色和均上苑中。尽日无人谁作主，有时经雨自春风。诗人词调犹堪记，触忤心情类转篷。
春柳十咏·隋堤
作者：敦敏
朝代：清

御河河畔问垂杨，飞絮飞花尽可伤。遗恨绿烟犹夕照，旧游金穗锁横塘。龙舟南幸人安在，汴水东流路正长。莫向春来寻故迹，鸦啼别苑总回肠。伤心触目柳初眠，流涕攀条倍自怜。人已何堪空寄恨，树犹如此忆当年。新枝玉笛歌边调，旧种金城长暮烟。相对无端思往事，关情最是艳阳天。相看无语倍魂销，踠地轻翻斗舞腰。又送行人新作郡，空怜板渚旧垂条。晓风残月笼征袖，翠色晴烟绾画桥。莫唱骊歌频折赠，年年风雨最无聊。乐府歌残事已空，荒园南角恨无穷。新晴嫩绿离宫里，景色和均上苑中。尽日无人谁作主，有时经雨自春风。诗人词调犹堪记，触忤心情类转篷。记取风流年少时，蹁跹旋舞斗腰肢。南朝旧恨馀丰韵，六代新愁付雨丝。情绪依依空有忆，轻盈漠漠不胜吹。灵和殿里堪惆怅，欲把柔条寄所思。柴门静闭柳依依，腰折当年事尽非。三径己荒唯蔓草，五株掩翠背斜晖。归来自分堪篱卧，春去谁怜作絮飞。一抹青烟遥对酒，不教紫陌易缁衣。二月风微景色柔，笙箫别院翠云浮。鸟啼烟重横金缕，人怯春寒倚画楼。汉苑眉纤春正浅，楚宫腰细舞堪愁。朱门从古空流水，几树垂杨过客舟。披拂垂丝夹路平，万条斜照晚烟晴。客亭不尽名长短，沙路遥看色重轻。何处临风登古渡，谁家送远惜离程。销魂莫漫重回首，少妇楼头总系情。料峭东风洒薄寒，千丝万绪拂江干。孤村古寺僧归晚，细雨轻帆烟未残。两岸绿阴来酒客，一鞭斜照控金鞍。六朝遗恨青山远，多少长条不奈看。村村流水渐成堤，绕屋霏微柳色齐。肯向朱门誇绣障，但随冷月伴鸦栖。炊烟遥接青烟暗，麦浪低含翠浪迷。不管人间离别意，条条斜拂小桥西。
春雨过松轩同敬亭话旧
作者：敦敏
朝代：清

竹喧雀噪杂莺鸣，都入松堂作雨声。到眼春光过己半，关心身事百无成。关山梦远人东望，沙漠云深雁北征。犹忆卢龙旧风雨，蹇驴泥滑客中情。
晓起
作者：敦敏
朝代：清

打窗一夜雨，晓起花枝乱。天际敛阴云，溟濛烟未散。
晓起即景寄敬亭
作者：敦敏
朝代：清

春寒连日阴，云浓低欲坠。昨夜纸窗鸣，凉气入梦寐。晓起舒望眼，雪花飘如繸。到地忽如无，旋空纷似织。毕竟阳和胜，雨洒花台渍。迸土草半青，染烟柳还悴。松轩高卧人，诗思何处寄？明朝拟载酒，小话联床醉。遥登控鹤峰，一眺西园翠。
晓起望雨
作者：敦敏
朝代：清

片云作段飞，宿露沈花圃。微风雨未来，一鸟过前浦。
晓雨即事
作者：敦敏
朝代：清

淅沥声惊晓梦中，捲帘云气正溟濛。小阶乱落槐花雨，低幕斜穿燕子风。遥看丝丝罥烟柳，坐听细细打窗篷。海榴昨买礼台种，喜见宵来分外红。
月下梨花
作者：敦敏
朝代：清

院落溶溶暗自芳，是空是色费评章。画栏幽隔花无影，皓魄光摇雪有香。好向晶帘看漠漠，疑从云路梦茫茫。天然合作婵娟伴，沽酒何须更洗妆。
有怀敬亭
作者：敦敏
朝代：清

斗洒双柑春正浓，苍崖古寺旧游踪。一鞭残照吟归晚，今宿西山第几峰？
村宿
作者：敦敏
朝代：清

柴扉薄暮静，高卧洽疏慵。村祭隔林火，风声远寺钟。夜昏闻犬吠，屋老借云封。更喜沽来便，寒深酒兴浓。
村宿
作者：敦敏
朝代：清

醉了村醪宿薜萝，野云和雨上庭柯。风声遥送涛声急，今夜烟波入梦多。
村雨晓起
作者：敦敏
朝代：清

烟屯茅屋乱云深，四野溟濛敛晓阴。䆉稏畦连春正好，雁声啼雨过疏林。
次韵敬亭西河泛舟
作者：敦敏
朝代：清

禁阙横岩峦，西山当咫尺。一艇放中流，晚烟波光碧。
水南庄
作者：敦敏
朝代：清

缓步临流四野赊，水南庄外钓竿斜。小桥野草归村路，隔岸垂杨卖酒家。芦荻烟深聚网罟，萍波水暖长鱼虾。小园终日闲双手，种菜还兼学种瓜。
水南庄即事
作者：敦敏
朝代：清

斧声遥向水声传，伐木丁丁两岸边。好两今年春涨满，临河争补钓鱼船。柳丝拂拂柳花飞，晴雪河干鱼正肥。落日烟汀收钓艇，绿阴深处网人归。
水南庄即事·其一
作者：敦敏
朝代：清

斧声遥向水声传，伐木丁丁两岸边。好两今年春涨满，临河争补钓鱼船。
水南庄即事·其二
作者：敦敏
朝代：清

柳丝拂拂柳花飞，晴雪河干鱼正肥。落日烟汀收钓艇，绿阴深处网人归。
水南庄题壁同敬亭贻谋用苏韵
作者：敦敏
朝代：清

荒尽园林颓尽山，泊船此地共留连。废祠亭畔生新草，村菜篱根漱野泉。隔岸绿杨茅店酒，片帆飞鸟夕阳天。诗人老去空流水，谁复当年逸事传。
河干集饮题壁兼吊雪芹
作者：敦敏
朝代：清

花明两岸柳霏微，到眼风光春欲归。逝水不留诗客杳，登楼空忆酒徒非。河干万木飘残雪，村落千家带远晖。凭吊无端频怅望，寒林萧寺暮鸦飞。
清明东郊
作者：敦敏
朝代：清

郊原寒食候，晓日出城闉。古渡花争发，荒祠草又新。野烟人上冢，啼鸟自含春。无限幽栖意，临风一怆神。青帘遥隔岸，野肆绿杨堤。把酒问渔艇，临风试马蹄。孤篷春水阔，古寺夕阳低。薄暮未归去，人家烟树迷。
清明东郊·其一
作者：敦敏
朝代：清

郊原寒食候，晓日出城闉。古渡花争发，荒祠草又新。野烟人上冢，啼鸟自含春。无限幽栖意，临风一怆神。
清明东郊·其二
作者：敦敏
朝代：清

青帘遥隔岸，野肆绿杨堤。把酒问渔艇，临风试马蹄。孤篷春水阔，古寺夕阳低。薄暮未归去，人家烟树迷。
王植三自山海关至
作者：敦敏
朝代：清

人自榆关至，相逢感旧游。风烟辽海月，行旅蓟门秋。小话怜深夜，豪呼上酒楼。遥遥思往事，无那付閒愁。
瓶桃限韵
作者：敦敏
朝代：清

疏棂香隔影迷濛，一种清幽似画中。何必武陵寻钓艇，自然春色隐帘笼。开来忽漫侵书暗，落去无愁流水空。静对军持还闭户，任他舞蝶乱东风。
病中
作者：敦敏
朝代：清

静里悟沈浮，门横一榻幽。西风窗外雁，黄叶病中秋。雨忆寒宵梦，钟来薄暮愁。不眠看夜月，又已下帘钩。
登庆礼闸有怀敬亭
作者：敦敏
朝代：清

古渡人烟阔，溟濛薄板东。秋连野水碧，霞入晚山红。芦老渔舟聚，草荒村肆空。独来登眺意，一雁叫西风。
登观音阁吊安亲王故园
作者：敦敏
朝代：清

落木响萧飕，遥登古佛楼。白云樵子径，黄叶废园秋。台榭啼乌恨，邱林落日愁。临风吊遗迹，竹外梵声幽。
盆竹限韵
作者：敦敏
朝代：清

布石苔分断砌痕，几竿苍润恰宜盆。碧深凉雨寒侵案，翠染疏烟绿到樽。对榻忽疑开蒋径，傍窗别欲赋淇园。此君随处堪移置，啸咏何妨悄闭门。
目病初愈示敬亭贻谋
作者：敦敏
朝代：清

浮云渐尽尚模糊，惭说星眸恋若珠。对面花如隔秘雾，推窗月似障纱幮。难同阮藉论青白，好向维摩参寂无。忽忆东堂狂饮夜，灯光烂灿醉呼卢。
礼庆闸酒楼和壁间韵
作者：敦敏
朝代：清

古渡明斜照，渔人争集先。土堤崩积雨，石坝响飞泉。烟破来孤艇，林深隐数椽。村垆更清雅，芦外酒帘悬。
秋事
作者：敦敏
朝代：清

秋事无端剩暮蝉，王孙芳草倍凄然。近来心意凭谁问？流水声中看菜烟。
秋夜偶思丁丑岁客居锦州天桥厂正此时也因感成长句
作者：敦敏
朝代：清

剪烛西窗夜漏频，旅怀遥想客中身。土人举火惊村鬼，闽客扬帆祭海神。待月观潮悬潋滟，看山走马踏嶙峋。当年游屐存空匣，门掩潇条懒是真。
秋夜感怀
作者：敦敏
朝代：清

叶落疏窗向夜敲，短檠幽思倍难抛。蛩吟断砌悲今雨，燕去空堂剩旧巢。少志未能兼射虎，壮心还欲学屠蛟。香炉茗椀秋无寐，自笑身閒如系匏。
秋夜感怀
作者：敦敏
朝代：清
体裁：七言律诗

叶落疏窗向夜敲，短檠幽思倍难抛。蛩吟断砌悲今雨，燕去空堂剩旧巢。少志未能兼射虎，壮心还欲学屠蛟。香炉茗碗秋无寐，自笑身閒如系匏。
秋来见新月偶成
作者：敦敏
朝代：清

最喜看新月，秋来眼倍舒。疏钟人静后，小雨晚晴初。遥隔帘笼瘦，幽含花气虚。小园闲彳亍，不寐立庭除。
秋海棠限韵
作者：敦敏
朝代：清

西风秋老雁声苍，一点檀心映夕阳。妃子睡酣犹被洒，西施舞罢故遗妆。入帘红雨和烟瘦，隔院晴霞带晚凉。冷艳应同仙菊隐，肯随桃李一齐香？
秋郊晚眺次敬亭韵
作者：敦敏
朝代：清

郊原秋老菜畦薇，款段奚囊趁夕晖。积雨疏林滑客屐，遥山晚翠扑人衣。烟浓树隐孤村远，云散天空一雁飞。暂把洒船呼钓艇，持杯浮拍蟹螯肥。
秋郊晚眺次敬亭韵
作者：敦敏
朝代：清
体裁：七言律诗

郊原秋老菜畦薇，款段奚囊趁夕晖。积雨疏林滑客屐，遥山晚翠扑人衣。烟浓树隐孤村远，云散天空一雁飞。暂把酒船呼钓艇，持杯浮拍蟹螯肥。
秘魔崖
作者：敦敏
朝代：清

振衣秘魔崖，灵山辟天窍。陡壁俯千仞，树林森杳渺。同向这里看，俨然若天造。相传二青洞，古迹不可晓。下山觉步奔，夕阳山更好。平生惭健步，强踏西山道。三百古寺中，安能穷其奥？随意松林边，翱翔羡飞鸟。匆匆一览间，应使山灵笑。归卧下泽车，岸然烟霞貌。
立秋前三日雨中作兼怀敬亭弟
作者：敦敏
朝代：清

终夕淋漓雨，携樽漫自斟。当门苔藓合，一径菜花深。凉气忽飘簟，秋声遥在林。冲烟小山顶，登眺只孤吟。
舟中即目
作者：敦敏
朝代：清

竹篱茅舍掩清溪，几处人家傍柳堤。鸥鸟数声秋又晚，蓼花红过小桥西。
芭蕉
作者：敦敏
朝代：清

为爱潇疏种，芭蕉束几攒。夜来秋思苦，窗外雨声寒。绿蜡烟犹冷，芳心春未残。风前如有恨，聊伴寂寥看。
芹圃曹君别来已一载馀矣偶过明君养石轩隔院闻高谈声疑是曹君急就相访惊喜意外因呼酒话旧事感成长句
作者：敦敏
朝代：清

可知野鹤在鸡群，隔院惊呼意倍慇。雅识我惭褚太傅，高谈君是孟参军。秦淮旧梦人犹在，燕市悲歌酒易醺。忽漫相逢频把袂，年来聚散感浮云。
草屦次韵
作者：敦敏
朝代：清

散步偏宜野服轻，相怜赤足倍多情。香山漫自飞云去，东郭还疑踏雪行。碧草软承春有迹，瘦筇閒趁缓无声。莫言朱户三千贵，歌啸年来问阮生。
莲花池道上
作者：敦敏
朝代：清

风雨连宵入夜昏，朝来一蹇过郊园。圯桥水断归村路，新柳烟屯废苑门。火烧荒原人上冢，鸦啼古庙客销魂。年年寒食东皋道，傍岸何时结草轩？
莲花池道中
作者：敦敏
朝代：清

榆柳阴浓处，田田荫渼陂。流泉新雨后，野浦晚烟时。莲动香微散，风来水自漪。潞河四十里，此地倍情移。
菊枕
作者：敦敏
朝代：清

几年瘦菊伴閒吟，忍使飘零委暮砧？残蕊淡随清夜永，馀香幽共黑甜深。听秋漫向东篱觅，入梦应来陶令寻。惭愧邯郸同一枕，何如常卧白云岑。
葛衫
作者：敦敏
朝代：清

逃暑关门懒是真，偏宜野服称閒身。絺丝不必誇精细，浣濯终期绝垢尘。拂袖轻随清梦杳，披襟凉入晚风频。任他裾拽朱门客，触热争趋罗绮春。
蒲帘
作者：敦敏
朝代：清

萧然茅屋傍幽溪，买得蒲帘恰隐栖。烟锁绿云垂户远，风吹白雪压檐低。谁家玉箔春围暖，何处银钩翠幕齐。一枕小窗门半掩，江花江月梦离迷。
蜡梅次敬亭韵兼寄易堂
作者：敦敏
朝代：清

艳借鹅黄色静娟，梁园雪后倍幽然。开樽不觅罗浮路，剪烛真宜纸帐眠。蜡国暖香融玉骨，孤山晴日染霜天。相看载酒容相过，欲向东坡学问禅。
行舟四咏 其一 蓬
作者：敦敏
朝代：清

沙岸复滩头，孤蓬泊处悠。冲烟寒带月，听雨夜衔秋。芦底眠渔稳，柳堤入画幽。何能乘帆去，风送到瀛洲。
行舟四咏 其三 篙
作者：敦敏
朝代：清

一篙芦花外，飘飖荡碧流。凭谁擎柱手，乘我顺风舟？杨柳烟初破，芙蓉露未收。移船向亭榭，水涨小桥头。
行舟四咏 其二 橹
作者：敦敏
朝代：清

渔舠自鼓枻，欸乃下前川。远荡波心月，轻摇芦畔烟。蘋开回浪合，莲动撼鸥眠。无限苍茫意，清流逸兴偏。
行舟四咏 其四 纤
作者：敦敏
朝代：清

前渡望茫茫，舟人挽力强。横拖风荇远，遥拽柳丝长。潞水春犹浅，隋堤事可伤。何如坐渔艇，一棹歌沧浪。
行舟四咏·蓬
作者：敦敏
朝代：清

沙岸复滩头，孤蓬泊处悠。冲烟寒带月，听雨夜衔秋。芦底眠渔稳，柳堤入画幽。何能乘帆去，风送到瀛洲。渔舠自鼓枻，欸乃下前川。远荡波心月，轻摇芦畔烟。蘋开回浪合，莲动撼鸥眠。无限苍茫意，清流逸兴偏。一篙芦花外，飘飖荡碧流。凭谁擎柱手，乘我顺风舟？杨柳烟初破，芙蓉露未收。移船向亭榭，水涨小桥头。前渡望茫茫，舟人挽力强。横拖风荇远，遥拽柳丝长。潞水春犹浅，隋堤事可伤。何如坐渔艇，一棹歌沧浪。
西郊同人游眺兼有所吊
作者：敦敏
朝代：清

秋色招人上古墩，西风瑟瑟敞平原。遥山千叠白云径，清磬一声黄叶村。野水鱼航闲弄笛，竹篱茅肆坐开樽。小园忍泪重回首，斜日荒烟冷墓门。
访卢素亭不值见其令郎而归诗以寄之时寓居萧寺
作者：敦敏
朝代：清

钟声古寺晚烟疏，曲巷来寻处士庐。明月一帘花径掩，白云何处夜窗虚。醉残禅榻僧求画，秋冷寒毡自著书。喜淂阿戎谈共久，敢题凤字到门闾。
访曹雪芹不值
作者：敦敏
朝代：清

野浦冻云深，柴扉晚烟薄。山村不见人，夕阳寒欲落。
读史四首 其一 宋武帝
作者：敦敏
朝代：清

虎步龙行奋战功，寄奴一世为谁雄？葛灯绳拂留阴室，贻笑孙谋田舍翁。
读史四首 其三 梁武帝
作者：敦敏
朝代：清

菜羹可食面牺牲，佛忏偏来侯景兵。悔不终身同泰畤，一时昏瞆死台城。
读史四首 其二 齐高帝
作者：敦敏
朝代：清

新亭白服忆初心，弹指应怜泣汝阴。一自东昏凿金后，萧郎又早进生金。
读史四首 其四 陈武帝
作者：敦敏
朝代：清

一例相传又号陈，霸先俶傥不犹人。如何亲见台城饿，也向庄严去舍身。
读史四首·宋武帝
作者：敦敏
朝代：清

虎步龙行奋战功，寄奴一世为谁雄？葛灯绳拂留阴室，贻笑孙谋田舍翁。新亭白服忆初心，弹指应怜泣汝阴。一自东昏凿金后，萧郎又早进生金。菜羹可食面牺牲，佛忏偏来侯景兵。悔不终身同泰畤，一时昏瞆死台城。一例相传又号陈，霸先俶傥不犹人。如何亲见台城饿，也向庄严去舍身。
谒三忠祠
作者：敦敏
朝代：清

三忠庙貌古祠堂，下马遥瞻肃客裳。同为中原谋帝业，仅留遗像付空王。江山西蜀馀荒草，宫殿南朝冷夕阳。断碣残碑倍惆怅，芦花枫叶总悲凉。
谢敬亭送枣子葡萄
作者：敦敏
朝代：清

如卵如瓶味自殊，芬芳到口胜醍醐。暖烘晴日疑红玉，秋饱寒浆讶绿珠。不羡安期来弱鹿，欲将金醴问蓬壶。应劳早日西园里，携赠筠篮露尚濡。
赠张芑塘
作者：敦敏
朝代：清

数载劳心忆，相怜把袂初。三京平子赋，一醉伯英书。北固留青眼，西湖有故庐。秋风乡味重，莫漫思鲈鱼。
赠曹雪芹
作者：敦敏
朝代：清

碧水青山曲径遐，薜萝门巷足烟霞。寻诗人去留僧壁，卖画钱来付酒家。燕市狂歌悲遇合，秦淮残梦忆繁华。新愁旧恨知多少，都付酕醄醉眼斜。
过古寺同敬亭对酒话旧
作者：敦敏
朝代：清

载酒招提花径迂，十年旧事感浮屠。僧归竹院钟声寂，人语禅关客味孤。燕市春寒啼过雁，江天水阔忆飞凫。遥寻游屐重回首，梵语松风逸兴殊。
过贻谋东轩同敬亭题壁分得轩字
作者：敦敏
朝代：清

十五年前事漫论，春来依旧绿盈轩。焚囊惭负东山教，嗜酒频劳北阮樽。柳已作花初到雁，气凭鸣剑欲凌鲲。伤心满壁图书在，遗迹先生手泽存。
过贻谋东轩听易堂弹琴
作者：敦敏
朝代：清

易堂久擅中郎调，高山流水时歌啸。东轩偶为一挥弦，松韵泉声彷其妙。我素不识琴之音，泠泠静听清人心。我亦不知琴之曲，抑抑漫聆空尘俗。昔闻无弦陶渊明，能得琴趣薄琴名。我欲问君弦指妙，到底指鸣共弦鸣。弹罢无言拂衣起，满天明月凉于水。
送二弟之羊房
作者：敦敏
朝代：清

帝京重新岁，人事喜奔走。吾弟何淡泊，飘然住陇亩。小卧溪西村，薄醉郊南酒。寻僧古寺烟，看月荒园柳。灯花九陌繁，视之若尘垢。去去入云深，我欲随其后。
送以宁妹倩之白都纳省觐
作者：敦敏
朝代：清

客路三千里，秋声一雁过。大风看渤海，落日渡辽河。山势长城远，霜威古塞多。萧条愁折柳，莫漫唱离歌。匹马雄关外，三韩古道程。人烟识铁岭，风物望神京。位镇屏藩重，心驰省觐情。趋庭诗礼对，章服彩衣荣。
送以宁妹倩之白都纳省觐·其一
作者：敦敏
朝代：清

客路三千里，秋声一雁过。大风看渤海，落日渡辽河。山势长城远，霜威古塞多。萧条愁折柳，莫漫唱离歌。
送以宁妹倩之白都纳省觐·其二
作者：敦敏
朝代：清

匹马雄关外，三韩古道程。人烟识铁岭，风物望神京。位镇屏藩重，心驰省觐情。趋庭诗礼对，章服彩衣荣。
送和怡斋牧马塞上
作者：敦敏
朝代：清

跃马临边塞，将军正少年。笳声胡地月，雁阵戍楼烟。万骑连云暗，群歌射猎旋。送君怜壮志，回首泣青毡。
送敬亭之羊房
作者：敦敏
朝代：清

匹马南郊故道遥，秋来行旅倍萧条。看花一路礼台近，细雨斜风过草桥。今日孤村宿白杨，东皋昨夜醉飞觞。笙箫画舫重回首，古墓鸦啼又夕阳。
送敬亭之羊房·其一
作者：敦敏
朝代：清

匹马南郊故道遥，秋来行旅倍萧条。看花一路礼台近，细雨斜风过草桥。
送敬亭之羊房·其二
作者：敦敏
朝代：清

今日孤村宿白杨，东皋昨夜醉飞觞。笙箫画舫重回首，古墓鸦啼又夕阳。
送敬亭游西山
作者：敦敏
朝代：清
体裁：古风

去年四月西山道，柳翠烟浓花正好。嵚崎直上白云巅，眼界胸襟何浩浩。层峦秀叠重崖垂，招提半属前朝基。君今二月奚囊去，我能历数西山奇。到山径寻翠微境，柏榻禅龛梵宇静。谷声镗鎝鸣钟声，鸟语松风发猛省。迂回石磴走嶙峋，香界庙貌香烟新。朱门碧瓦离宫院，仙风绰约仙姿春。煮茶曾试龙泉水，一泓如镜清且旨。遥从飞洒觅源头，此泉宁止此山里。怪哉秘魔真奇异，二青谁与传其事？崖横路断老樵踪，古涧幽深藏鬼魅。振衣更上蹲嵯峨，峰□相峙楼台多。南望白石卢沟路，西看碧浪昆明波。宝珠古洞森烟萝，中旋一隙通岩阿。问君幽宿何方寺，跻攀天太可能过。平生自负双屐健，春来游兴为君羡。去去西望想诗怀，一时古寺题留遍。
送敬亭游西山
作者：敦敏
朝代：清

去年四月西山道，柳翠烟浓花正好。嵚崎直上白云巅，眼界胸襟何浩浩。层峦秀叠重崖垂，招提半属前朝基。君今二月奚囊去，我能历数西山奇。到山径寻翠微境，柏榻禅龛梵宇静。谷声镗鎝鸣钟声，鸟语松风发猛省。迂回石磴走嶙峋，香界庙貌香烟新。朱门碧瓦离宫院，仙风绰约仙姿春。煮茶曾试龙泉水，一泓如镜清且旨。遥从飞洒觅源头，此泉宁止此山里。怪哉秘魔真奇异，二青谁与传其事？崖横路断老樵踪，古涧幽深藏鬼魅。振衣更上蹲嵯峨，峰□相峙楼台多。南望白石卢沟路，西看碧浪昆明波。宝珠古洞森烟萝，中旋一隙通岩阿。问君幽宿何方寺？跻攀天太可能过。平生自负双屐健，春来游兴为君羡。去去西望想诗怀，一时古寺题留遍。
送汪易堂南归省亲
作者：敦敏
朝代：清

别味卢沟路，匆匆携手馀。高风行迹杳，古道客囊虚。燕市悲长铗，西湖有旧庐。驾言赋归去，不是为鲈鱼。一剑轻行橐，单车出蓟门。青衫游客泪，白发老亲恩。烟水江天阔，莺花乡路繁。秋风桂子月，预设故人樽。
送汪易堂南归省亲·其一
作者：敦敏
朝代：清

别味卢沟路，匆匆携手馀。高风行迹杳，古道客囊虚。燕市悲长铗，西湖有旧庐。驾言赋归去，不是为鲈鱼。
送汪易堂南归省亲·其二
作者：敦敏
朝代：清

一剑轻行橐，单车出蓟门。青衫游客泪，白发老亲恩。烟水江天阔，莺花乡路繁。秋风桂子月，预设故人樽。
送贻谋之西山访敬亭
作者：敦敏
朝代：清

溪柳样晴丝，明媚西郊路。谁蜡阮公屐，往随灵运步。奚囊一肩诗，烟翠千山树。薄暮醉村醪，飘然入山去。
遇朱大川登酒楼各话旧游感成长句
作者：敦敏
朝代：清

阮途白眼自夷犹，一笑相逢上酒楼。击筑未妨高士节，雕虫深悔壮夫谋。江天旧忆维扬梦，海月空悲榆塞愁。到手清樽且尽醉，伤心往事等浮鸥。
郊行
作者：敦敏
朝代：清

古道通河派，淤流积水浑。曲穿禾黍径，别入薜萝村。烟长一溪雨，云屯五柳门。翛然疑世外，丘壑忆仙源。
镜中灯次韵二首
作者：敦敏
朝代：清

金相高悬焕彩新，焰芒熌敛若传神。秋潭影散虹千尺，桂魄光摇月一轮。是幻是真俱属妄，为空为色了无尘。禅龛一瓣遥相对，欲向维摩参筏津。净垢都随一鉴圆，菱花灿熳篆寒烟。岂真月照姿罗树，恰似花生含利莲。太极未分已有象，珊瑚欲烂尚藏渊。试从生灭窥消息，明镜台空心静娟。
镜中灯次韵二首·其一
作者：敦敏
朝代：清

金相高悬焕彩新，焰芒熌敛若传神。秋潭影散虹千尺，桂魄光摇月一轮。是幻是真俱属妄，为空为色了无尘。禅龛一瓣遥相对，欲向维摩参筏津。
镜中灯次韵二首·其二
作者：敦敏
朝代：清

净垢都随一鉴圆，菱花灿熳篆寒烟。岂真月照姿罗树，恰似花生含利莲。太极未分已有象，珊瑚欲烂尚藏渊。试从生灭窥消息，明镜台空心静娟。
閒居漫成兼怀敬亭
作者：敦敏
朝代：清

城西幽僻似村居，竹榻閒窗一枕书。池草晚烟人静后，杏花疏雨雁来初。春愁郁郁同新柳，好梦依依忆故庐。遥望西山频怅怅，诗人吟眺近何如？
闭门闷坐感怀
作者：敦敏
朝代：清

短檠独对酒频倾，积闷连宵百感生。近砌吟蛩侵夜语，隔邻崩雨角垣声。故交一别经年阔，往事重提如梦惊。忆昨西风秋力健，看人鹏翮快云程。
闻敬亭自潞河过通州至邓家庄访鸿上人偶忆旧游书此即赠
作者：敦敏
朝代：清

柳压河干绿正遥，荻芦烟重隐渔舠。一鞭晓色濛濛月，茅店鸡声八里桥。新城直接旧城游，斜日登临上酒楼。遥拟江南风味好，买鱼亲上打鱼舟。通运门前水似铺，牙樯锦缆狎飞凫。篷窗倚槛重回首，一带风帆接直沽。蹇驴沙路步如登，邓老庄前记我曾。半掩柴扉数株柳，野云古寺一沽僧。
闻敬亭自潞河过通州至邓家庄访鸿上人偶忆旧游书此即赠·其一
作者：敦敏
朝代：清

柳压河干绿正遥，荻芦烟重隐渔舠。一鞭晓色濛濛月，茅店鸡声八里桥。
闻敬亭自潞河过通州至邓家庄访鸿上人偶忆旧游书此即赠·其三
作者：敦敏
朝代：清

通运门前水似铺，牙樯锦缆狎飞凫。篷窗倚槛重回首，一带风帆接直沽。
闻敬亭自潞河过通州至邓家庄访鸿上人偶忆旧游书此即赠·其二
作者：敦敏
朝代：清

新城直接旧城游，斜日登临上酒楼。遥拟江南风味好，买鱼亲上打鱼舟。
闻敬亭自潞河过通州至邓家庄访鸿上人偶忆旧游书此即赠·其四
作者：敦敏
朝代：清

蹇驴沙路步如登，邓老庄前记我曾。半掩柴扉数株柳，野云古寺一沽僧。
闻敬亭贻谋从西山一带复之北山诗以寄之
作者：敦敏
朝代：清

迤逦巑岏又北行，湖光山色倍幽清。碧云寺接香山寺，应上来青第五楹。一带蜿蜒似画图，出山仍自入山居。汤泉春暖正堪浴，尘梦于今想尽除。
闻雁
作者：敦敏
朝代：清

又值东风散柳丝，那堪嘹呖雁声悲。春阴酿雨欲来候，旅夜怀人乍醒时。我梦江南游未得，汝归蓟北究何为？最怜禁阙蓬瀛里，松岛沙堤任所之。
雨后漫成
作者：敦敏
朝代：清

潇潇鸣午夜，早起倍悠然。碧草向阶静，野花入市鲜。疏烟寒食候，小雨暮春天。何处吟怀阔？门关面壁缘。
雨窗偶感
作者：敦敏
朝代：清

萧飕何处雨，凉意满庭柯。雁叫寒云重，秋声落叶多。星星双鬓掩，草草半生过。回首成清梦，惊心感逝波。
雪
作者：敦敏
朝代：清

梅信今年早，花飞满禁城。闭庐寒有梦，入夜静无声。飘瓦铺霜洁，临窗疑月明。谁怜袁处士，门迹绝人行。
雪中月
作者：敦敏
朝代：清

洇散高空灵敛藏，乾坤一望白茫茫。素花遥趁流辉远，皓魄寒侵冷艳光。剡水人归一掉影，庾楼客散满帘霜。羡他银阙三千界，此际应开白玉堂。
雪后访易堂不值即题其壁上
作者：敦敏
朝代：清

同为失意客，相访意偏殷。门掩一庭雪，人歌空谷音。青灯怜白发，壮志悔初心。燕市须沽酒，无劳问泪襟。
题凯亭写意十二册 其一 鱼
作者：敦敏
朝代：清

不画渔竿与钓矶，清溪萍藻自霏微。我非鱼却知鱼乐，相对悠悠两忘机。
题凯亭写意十二册 其七 山溪渔艇
作者：敦敏
朝代：清

苍岩簇簇水潾潾，风味江乡入梦频。欲倩香嶙老居士，再添一个捕鱼人。
题凯亭写意十二册 其三 鹰
作者：敦敏
朝代：清
体裁：七言绝句

健笔崚嶒神俊姿，风霜素练倍离奇。高飞应有云霄路，托足何劳借一枝？
题凯亭写意十二册 其三 鹰
作者：敦敏
朝代：清

健茟崚嶒神俊姿，风霜素练倍离奇。高飞应有云霄路，托足何劳借一枝？
题凯亭写意十二册 其九 春郊携琴
作者：敦敏
朝代：清

斗酒双柑逸兴深，春游携得一张琴。应知花鸟声歌里，谱出高山流水心。
题凯亭写意十二册 其二 荷
作者：敦敏
朝代：清

肯将颜色属东风，一种清姿入画工。毕竟萧疏是君子，不须强比六郎同。
题凯亭写意十二册 其五 双鹭
作者：敦敏
朝代：清

浴水霜毛风格清，秋塘烟雨自和鸣。爱他蓼岸沙汀立，不向烟波险处行。
题凯亭写意十二册 其八 倚石听泉
作者：敦敏
朝代：清

清流细响独依依，不羡临渊问钓矶。坐对寒泉不知晚，满山苍翠扑人衣。
题凯亭写意十二册 其六 枇杷
作者：敦敏
朝代：清

馋口无端见一枝，筠圆几簇荫披离。金丸嬴得琼浆味，忆杀江南五月时。
题凯亭写意十二册 其十 水陶山庄
作者：敦敏
朝代：清

傍水临岩结草庐，白云经阙自迂疏。山深小涧无人迹，閒倚南窗读道书。
题凯亭写意十二册 其十一 溪桥策蹇
作者：敦敏
朝代：清

断岩回碇自嶙峋，小寨秋原流水滨。莫讶吟鞭频指顾，宵来有约看山人。
题凯亭写意十二册 其十二 云岩凫影
作者：敦敏
朝代：清

昔陶仙会化飞凫，今见君容画更殊。羡杀峭岩苍翠里，有人閒对自跏趺。
题凯亭写意十二册 其四 菊
作者：敦敏
朝代：清

才题菊便说渊明，风韵陶家未便争。何似凯亭多高致，自将晚节谱秋英。
题凯亭写意十二册·鱼
作者：敦敏
朝代：清

不画渔竿与钓矶，清溪萍藻自霏微。我非鱼却知鱼乐，相对悠悠两忘机。肯将颜色属东风，一种清姿入画工。毕竟萧疏是君子，不须强比六郎同。健茟崚嶒神俊姿，风霜素练倍离奇。高飞应有云霄路，托足何劳借一枝？才题菊便说渊明，风韵陶家未便争。何似凯亭多高致，自将晚节谱秋英。浴水霜毛风格清，秋塘烟雨自和鸣。爱他蓼岸沙汀立，不向烟波险处行。馋口无端见一枝，筠圆几簇荫披离。金丸嬴得琼浆味，忆杀江南五月时。苍岩簇簇水潾潾，风味江乡入梦频。欲倩香嶙老居士，再添一个捕鱼人。清流细响独依依，不羡临渊问钓矶。坐对寒泉不知晚，满山苍翠扑人衣。斗酒双柑逸兴深，春游携得一张琴。应知花鸟声歌里，谱出高山流水心。傍水临岩结草庐，白云经阙自迂疏。山深小涧无人迹，閒倚南窗读道书。断岩回碇自嶙峋，小寨秋原流水滨。莫讶吟鞭频指顾，宵来有约看山人。昔陶仙会化飞凫，今见君容画更殊。羡杀峭岩苍翠里，有人閒对自跏趺。
题携琴过桥图
作者：敦敏
朝代：清

云压断崖低，水流薄板上。即此便舞家，携琴欲何往？
题敬亭弟松崖披卷图
作者：敦敏
朝代：清

花木幽深荫小轩，倩谁重谱旧西园？閒窗看罢添惆恨，三十年前莫谩论。射雕试遍郊原马，怀古曾传塞上歌。更向林泉深逸趣，一人一卷对烟萝。层岩苍翠古松边，倚石临流倍适然。随处家山堪傲隐，他年不屑买山钱。想见庐山面目殊，丹青临墨费踌躇。欲将峭石孤松畔，添个东坡笠屐图。
题敬亭弟松崖披卷图·其一
作者：敦敏
朝代：清

花木幽深荫小轩，倩谁重谱旧西园？閒窗看罢添惆恨，三十年前莫谩论。
题敬亭弟松崖披卷图·其三
作者：敦敏
朝代：清

层岩苍翠古松边，倚石临流倍适然。随处家山堪傲隐，他年不屑买山钱。
题敬亭弟松崖披卷图·其二
作者：敦敏
朝代：清

射雕试遍郊原马，怀古曾传塞上歌。更向林泉深逸趣，一人一卷对烟萝。
题敬亭弟松崖披卷图·其四
作者：敦敏
朝代：清

想见庐山面目殊，丹青临墨费踌躇。欲将峭石孤松畔，添个东坡笠屐图。
题敬亭琵琶行填词后二首
作者：敦敏
朝代：清

西园歌舞久荒凉，小部梨园作散场。漫谱新声谁识得？商音别调断人肠。红牙翠管写离愁，商妇琵琶湓浦秋。读罢乐章频怅怅，青衫不独湿江州。
题敬亭琵琶行填词后二首·其一
作者：敦敏
朝代：清

西园歌舞久荒凉，小部梨园作散场。漫谱新声谁识得？商音别调断人肠。
题敬亭琵琶行填词后二首·其二
作者：敦敏
朝代：清

红牙翠管写离愁，商妇琵琶湓浦秋。读罢乐章频怅怅，青衫不独湿江州。
题朱大川画菊花枝上一雀
作者：敦敏
朝代：清

此花称逸士，此鸟亦朋友。相对雨忘形，浮之以杯酒。
题画四首 其一 张可山梅溪小艇
作者：敦敏
朝代：清

流水六桥烟，曲巷罗浮路。夹岸泊渔舟，错认武陵去。
题画四首 其三 谢时臣溪山岁晚
作者：敦敏
朝代：清

溪水淡空山，古木闻樵唱。山深不计年，岭梅寒欲放。
题画四首 其二 沈石田青山宿雨
作者：敦敏
朝代：清

深山落微雨，一夜响空涧。晚起开僧窗，濛濛烟未散。
题画四首 其四 张璞庵万竿烟雨
作者：敦敏
朝代：清

尺幅绿千寻，苍茫烟欲吐。秋夜对寒窗，疑堕潇潇雨。
题画四首·张可山梅溪小艇
作者：敦敏
朝代：清

流水六桥烟，曲巷罗浮路。夹岸泊渔舟，错认武陵去。深山落微雨，一夜响空涧。晚起开僧窗，濛濛烟未散。溪水淡空山，古木闻樵唱。山深不计年，岭梅寒欲放。尺幅绿千寻，苍茫烟欲吐。秋夜对寒窗，疑堕潇潇雨。
题芹圃画石
作者：敦敏
朝代：清
体裁：七言绝句

傲骨如君世已奇，嶙峋更见此支离。醉馀奋扫如椽笔，写出胸中磈礧时。
题芹圃画石
作者：敦敏
朝代：清

傲骨如君世已奇，嶙峋更见此支离。醉馀奋扫如椽茟，写出胸中磈礧时。
题边禹亭便面画菊花佛手各一枝
作者：敦敏
朝代：清

清香莫漫誇仙品，疏逸何须傲晚风。想见世尊传法日，拈来一笑总成空。
风中杨花
作者：敦敏
朝代：清

半天晴雪隔帘栊，直欲飘飖上碧空。淡荡自应随化境，飞扬岂必藉春风。愧余岑寂如沾蒂，似尔逍遥忽转篷。一望弥漫猜色相，不妨真幻有无中。
饮集敬亭松堂同墨香叔汝猷贻谋二弟暨朱大川汪易堂即席以杜句蓬门今始为君开分韵淂蓬字
作者：敦敏
朝代：清

人生忽旦暮，聚散如飘蓬。谁能联同气，常此杯酒通？阿弟开家宴，樽喜北海融。分盏量酒户，即席传诗筒。墨公讲丰韵，咏物格调工。大川重义侠，击筑悲歌雄。敬亭妙挥洒，肆应才不穷。汝贻排酒阵，豪饮如长虹。顾我徒老大，小技惭雕虫。最后易堂至，谐谑生春风。会者此七人，恰与竹林同。中和连上巳，花柳烟溟濛。三春百年内，几消此颜红。卜昼更卜夜，拟宿松堂中。
骤雨晚晴纳凉有作
作者：敦敏
朝代：清

铄金飞火燎长空，独坐摊书一室中。几片云生伏日雨，半帘花落晚窗风。绿阴满地来幽蝶，霞色遥天没彩虹。溽暑渐消凉意远，无端秋思碧烟丛。
黄去非先生以四川县令内升比部主事进京相晤话旧感成长句
作者：敦敏
朝代：清

百里何能滞祖鞭，徵书群识汝南贤。剑关远自七千里，燕市重逢十四年。清级曹纲新紫绶，遗编蠹简旧青毡。虎门绛帐遥回首，深愧传经负郑玄。
佩刀质酒歌
作者：敦诚
朝代：清

我闻贺鉴湖，不惜金龟掷酒垆。又闻阮遥集，直卸金貂作鲸吸。嗟余本非二子狂，腰间更无黄金珰。秋气酿寒风雨恶，满园榆柳飞苍黄。主人未出童子睡，斝乾瓮涩何可当。相逢况是淳于辈，一石差可温枯肠。身外长物亦何有，鸾刀昨夜磨秋霜。且酌满眼作软饱，谁暇齐鬲分低昂。元忠两褥何妨质，孙济缊袍须先尝。我今此刀空作佩，岂是吕虔遗王祥。欲耕不值买犍犊，杀贼何能临边疆。未若一斗复一斗，令此肝肺生角芒。曹子大笑称快哉，击石作歌声琅琅。知君诗胆昔如铁，堪与刀颖交寒光。我有古剑尚在匣，一条秋水苍波凉。君才抑塞倘欲拔，不妨斫地歌王郎。
偶阅宏光南朝事迹为赋四绝·其一
作者：敦诚
朝代：清
体裁：七言绝句

狗尾貂蝉殿陛纷，南朝旧事不堪云。怀宁法曲君王宴，博得维扬阁部坟。
偶阅宏光南朝事迹为赋四绝·其三
作者：敦诚
朝代：清
体裁：七言绝句

大江天堑据长流，元日笙歌金殿头。犹有梨园佳者叹，未应天子又无愁。
偶阅宏光南朝事迹为赋四绝·其二
作者：敦诚
朝代：清
体裁：七言绝句

区区四镇自戈矛，天下江山入帝州。聊壮残军馀一叱，阵前只有靖南侯。
偶阅宏光南朝事迹为赋四绝·其四
作者：敦诚
朝代：清
体裁：七言绝句

高烧椽烛春难晓，细写吴绫夜未央。莫更远寻江令宅，祖堂寺里又斜阳。
冻蝶行
作者：敦诚
朝代：清

彤云压檐霜如水，断槛空阶百虫死。朔风吹蝶何处来，犹向东篱觅寒蕊。香须金翅半消磨，欲飞无力可奈何。小鬟戏扑置奁内，脂茧为茵粉作窠。记得春时红紫绽，日绕秦楼过汉殿。东风几日媚芳丛，不信韶华去如电。滕王下笔费踌躇，瘦形朝来难再摹。南华梦断隔烟水，庭空月暗秋魂孤。蝶兮蝶兮暂栖止，尚有梅花堪徙倚。明年放尔曲栏中，春露团香生凤子。
别四弟汝猷
作者：敦诚
朝代：清
体裁：五言律诗

疏懒输群季，青年俊秀殊。春风一杯酒，送我古城隅。凤誉期吾弟，火攻笑阿奴。庭帏赖汝侍，莫怅塞鸿孤。
升天行
作者：敦诚
朝代：清
体裁：古风

白云来渺渺，招我上瑶京。身跨缑山鹤，口吹秦台笙。漫度鸟鹊桥，越过芙蓉城。直来上帝侧，仪卫森峥嵘。玉板列金戺，天人来蓬瀛。玉女投壶笑，令我趋天楹。观我钧天乐，叠奏群仙声。舞者许飞琼，歌者董双成。啖以青麟脯，酌以碧霞觥。餐以胡麻饭，饫以甘露羹。醉后吸沆瀣，天风解馀酲。俯向下界看，九点与一泓。
南村雨中
作者：敦诚
朝代：清

古柏荒祠叫暮鸦，春云淡墨压平沙。一天寒食潇潇雨，人在南村卖酒家。馌妇家家动晚炊，低烟不起绕荆篱。老农贪著春耕雨，湿尽黄牛下陇迟。
南村雨中·其一
作者：敦诚
朝代：清

古柏荒祠叫暮鸦，春云淡墨压平沙。一天寒食潇潇雨，人在南村卖酒家。
南村雨中·其二
作者：敦诚
朝代：清

馌妇家家动晚炊，低烟不起绕荆篱。老农贪著春耕雨，湿尽黄牛下陇迟。
同诸兄弟饮月下听涛声
作者：敦诚
朝代：清

入夜涛声急，如闻百丈湫。村栖归酒客，浦月聚渔舟。露气凉于雨，诗襟淡似秋。行歌偕雁侣，来此狎群鸥。
夜景
作者：敦诚
朝代：清
体裁：古风

东林一片月，西园满山雪。寒夜独自归，天地同皎洁。
姜女祠送别汪易堂兼寄子明兄
作者：敦诚
朝代：清
体裁：七言绝句

涛声秋色入荒祠，折柳桥边赠别离。若见吾家黄鲁直，为言痴弟日相思。
寄怀曹雪芹
作者：敦诚
朝代：清

少陵昔赠曹将军，曾曰魏武之子孙。君又无乃将军后，于今环堵蓬蒿屯。扬州旧梦久以绝，且著临邛犊鼻裈。爱君诗笔有才气，直追昌谷破篱樊。当时虎门数晨夕，西窗剪烛风雨昏。接䍦倒着容君傲，高谈雄辩虱手扪。感时思君不相见，蓟门落日松亭樽。劝君莫弹食客铗，劝君莫扣富儿门。残羹冷炙有德色，不如著书黄叶村。
寄怀曹雪芹
作者：敦诚
朝代：清
体裁：古风

少陵昔赠曹将军，曾曰魏武之子孙。君又无乃将军后，于今环堵蓬蒿屯。扬州旧梦久已觉，且著临邛犊鼻裈。爱君诗笔有奇气，直追昌谷破篱樊。当时虎门数晨夕，西窗剪烛风雨昏。接䍦倒著容君傲，高谈雄辩虱手扪。感时思君不相见，蓟门落日松亭樽。劝君莫弹食客铗，劝君莫叩富儿门。残杯冷炙有德色，不如著书黄叶村。
山月对酒有怀子明
作者：敦诚
朝代：清

竹谷西边涧水东，一筇随意到花宫。四更寒吐秋山月，万壑涛生落叶风。遥岭钟沈孤塔外，残镫人语夜厨中。定知清梦迷烟树，湖上南园听雁鸿。
崇兴寺感赋
作者：敦诚
朝代：清
体裁：七言律诗

石塔当门古柏围，疏林仙梵远微微。关山岁晚书来少，风雨天涯客未归。旧箧有衣存手线，夜台无路逐慈帏。凄然倚枕中宵卧，破壁残釭泪自挥。
怜元圃近况代柬却寄
作者：敦诚
朝代：清
体裁：古风

前年君哭父，泣血号昊天。去年君哭兄，枕痕夜有斑。今年哭弟侄，君泪岂能干。上有白发亲，羸疾高堂前。我悲君之遇，更惜君之年。君年始弱冠，与我同支干。命也奈若何，天意实蹶颠。我有寄赠语，念哉君勉旃。善慰慈母意，此外如云烟。
挽敏亭先生·其一
作者：敦诚
朝代：清
体裁：五言律诗

身后留清议，生前叹数奇。已忘广陵散，空泣岘山碑。孤馆回秋梦，残灯写挽诗。西州馀旧路，他日醉过时。
挽敏亭先生·其二
作者：敦诚
朝代：清
体裁：五言律诗

困处恒忧惋，先生有泰容。人间弃松菊，天上主芙蓉。谁作驴鸣吊，空悲马鬣封。碑铭属谁事，不愧郭林宗。
月上村外独步
作者：敦诚
朝代：清

秋月上孤村，清光照村渚。渚水碧而深，昨夜添新雨。微风亦修修，零露复湑湑。黄云压稻场，紫花香豆圃。篱下独徘徊，竟夕无人语。
朝阳洞
作者：敦诚
朝代：清

晓出城北门，遥上白云麓。健屐攀葛藤，绝顶穷远目。隔涧响鸣泉，栖鹘叫古木。石径拾松花，坐煮山泉熟。下山觅蹇驴，夕阳满空谷。
桃林口
作者：敦诚
朝代：清
体裁：五言律诗

废郭由来久，桃林有旧闉。女墙生乱草，断堞走行人。征客愁斜照，山禽送暮春。前途渺何处，野老指迷津。
渡青龙河
作者：敦诚
朝代：清
体裁：五言律诗

流澌不成冻，滦水急波回。凫雁自相得，鵁鶄莫漫猜。徒杠撑乱木，古堞落残灰。瘿俗前途是，何劳辨颈腮。
潞河舟中遇书筠园李仲青郭澄泉缆不能维一语别去因寄是诗并感怀贻谋弟
作者：敦诚
朝代：清

夕照台前烟树合，契丹城下水云开。却逢李郭同舟渡，可遇山王隔竹回。十里平皋明晚镜，两堤青霭入残杯。笔床茶灶依然在，不见天随放鸭来。
田家乐
作者：敦诚
朝代：清
体裁：古风

一村西崦下，二顷南山阳。春犁得时雨，麦陇耘其莨。小儿牧犊豕，大儿筑圃场。老妻上机杼，阿女缝衣裳。雏孙护鸡埘，中妇炊黄粱。男女各有役，好乐贵无荒。既毕我公赋，乃盈我仓箱。丰年足衣食，野人奚所望。
秋雨
作者：敦诚
朝代：清

昨夜纸窗声，秋霖侵老屋。晓起尚溟濛，青烟暗庭竹。悠然步松丘，危峰滑如沐。寒蝉栖濯枝，饥鸟下林木。采采决明花，入手秋一掬。闲久客稀来，小径莓苔绿。
立秋前一日大风雨自朝抵暮不止石塘水溢屋瓦苔生涛拂长松蜡翻蕉叶台上对之眉宇生快遂命酒与家人饮作长歌下之
作者：敦诚
朝代：清

黑风吹海天地青，四野八荒云画暝。洒作人间三日雨，萧飕似带鱼龙腥。神鞭鬼驭走万骑，居高建屋倾千瓴。长空如扫下云脚，斜飞横织皆清泠。我知上帝沛澍雨，故收怒电藏威霆。青鬉未许滴村落，黑猪那复泅天溟。明朝晨霁蹑松嶂，初秋爽动西山陉。遥知此际山涨发，訇岩响谷无泓渟。安能飞去烟云窟，惊涛独倚山窗听。台前景色亦不恶，槎丫竹树昏檐庭。菡萏香深隔略彴，芭蕉叶大遮窗棂。石塘水溢鱼入户，老屋地上浮新萍。山妻不嗔水漂麦，痴儿未至头触屏。急扫苔茵坐横石，旋开家宴倾酒醽。小鬟行酒老婢寿，岂有玲珑歌且停。醉来便枕松根卧，松风高落吹人醒。
立秋前一日大风雨自朝抵暮不止石塘水溢屋瓦苔生涛拂长松蜡翻蕉叶台上对之眉宇生快遂命酒与家人饮作长歌下之
作者：敦诚
朝代：清
体裁：古风

黑风吹海天地青，四野八荒云画暝。洒作人间三日雨，萧飕似带鱼龙腥。神鞭鬼驭走万骑，居高建屋倾千瓴。长空如扫下云脚，斜飞横织皆清泠。我知上帝沛澍雨，故收怒电藏威霆。青鬉未许滴村落，黑猪那复泅天溟。明朝晨霁蹑松嶂，初秋爽动西山陉。遥知此际山涨发，訇岩响谷无泓渟。安能飞去烟云窟，惊涛独倚山窗听。台前景色亦不恶，槎桠竹树昏檐庭。菡萏香深隔略彴，芭蕉叶大遮窗棂。石塘水溢鱼入户，老屋地上浮新萍。山妻不嗔水漂麦，痴儿未至头触屏。急扫苔茵坐横石，旋开家宴倾酒醽。小鬟行酒老婢寿，岂有玲珑歌且停。醉来便枕松根卧，松风高落吹人醒。
腊月二十五日夜宿一片石
作者：敦诚
朝代：清
体裁：五言律诗

风卷黄沙急，山围古塞偏。醉中悲壮志，客里送残年。祀腊怀乡土，登楼怅海天。只馀孺子泪，向夜一潸然。
自蓟下石门北赴松亭寄子明兄次苏韵
作者：敦诚
朝代：清
体裁：古风

大河漭沆山聿兀，征轺远向松亭发。朝辞蓟下暮石门，谁与征人同落寞。春来鸿雁关山隔，远岫寒云自出没。东风吹冷青衫薄，古驿斜阳茅店月。对此茫茫惨不乐，天涯对酒恒凄恻。眉山颖滨常离别，古人先我悲飘忽。人生鸿爪今犹昔，我心何为频萧瑟。但得多钱压酒囊，不愿人间好官职。
贻谋弟初婚小诗贺之
作者：敦诚
朝代：清
体裁：古风

忆昔共家塾，我年十五强。君时方九龄，大小成雁行。相依六七载，君今如我长。文章八叉手，骑射百步杨。阿兄避三舍，汗流走且僵。今日奠雁会，喜气门阑张。温峤归玉镜，羲之坦东床。屏开青玉案，腰系黄金珰。宾客盈四座，绮筵罗酒浆。歌声绕画栋，弦管喧华堂。阿兄顾而乐，到手倾巨觞。愧极敢言贺，一语君裁量。古有贤夫妇，垂今姓字香。愿君如古人，薄俗实不臧。
过耶律文正王墓
作者：敦诚
朝代：清
体裁：五言律诗

相业今安在，孤坟控碧浔。又因百姓哭，想见古人心。祠畔平湖晚，阶前老木森。事多诚可减，语意一何深。
连日风雪寄衣未至感赋长句
作者：敦诚
朝代：清
体裁：七言律诗

真觉年华似水流，空山夜半起乡愁。灯花结尽风吹幔，客梦初回雪满楼。呵冻欲寻龟手药，却寒谁著雉头裘。闺襜遥忆催刀尺，山郭朝来木叶飕。
送杨秉钧先生游晋阳幕
作者：敦诚
朝代：清
体裁：五言律诗

杨子之何处，谈经室寂然。客途三晋雨，乡梦五湖烟。前路须加饭，秋风早着鞭。杜陵老妻在，长此别离天。
闻子明兄西归计程应至蓟州潸然感赋
作者：敦诚
朝代：清
体裁：七言绝句

旧事凄凉不可论，又从故道走征轮。崆峒山下夜沽酒，风雪明朝过蓟门。
秋葵
作者：敬文
朝代：清

秋花斗繁艳，栽植满园林。惟尔甘篱落，偏存向日心。干高出百卉，色重比南金。莫笑宜农圃，山村雨露深。
蝉
作者：敬文
朝代：清

繁音催过夏，远韵又迎秋。木叶未全落，鬓丝先已愁。身轻高柳外，声断晓风头。欹枕不成梦，凄清百尺楼。
过龙洞口占
作者：文上杰
朝代：清

古洞一村烟，风光瞥眼前。绿阴浓野树，春意动山泉。僧踏云边路，人耕雨后田。碧桃开两岸，谁棹武陵船。
贺张百熙60寿联
作者：文丙
朝代：清
体裁：联

和惠为怀，宇宙崇抱；老彭合契，古今大年。
挽郭嵩焘联
作者：文傅宗
朝代：清
体裁：联

是当代人师，是百代经师，海宇群儒首齐俯；坐我以春风，被我以冬日，追维高谊心烦伤。
康山
作者：文元星
朝代：清

霜径开澄宇，高风仰昔贤。犹存一抔土，无复四条弦。槛倚城边水，窗开原上烟。哀哉谁救汝，天设此林泉。
役役
作者：文元星
朝代：清

役役复役役，风吹衣上尘。人烟茅舍午，柳色野塘春。饥渴思云水，迟疑历莽榛。何曾驴子背，驼得尽闲身。
挽费念慈联
作者：文公达
朝代：清
体裁：联

欲语泪先枯，自怜霜露馀生，任昉孤儿谁与托；尺书犹在箧，检到丛残剩墨，左思娇女应难忘。
登盘山绝顶
作者：文冲
朝代：清

乱石杂云堆，松声万壑雷。盘空如线路，绝顶几人来。紫塞缘山尽，沧溟接地回。苍茫无限意，独上卫公台。
过贾岛墓
作者：文冲
朝代：清

青山独拜阆仙祠，寒食春风雨似丝。识得千秋诗骨瘦，梨花开尽墓门枝。
邯郸道中怀古
作者：文冲
朝代：清

霸国山河落照余，邯郸城外又停车。也知富贵终抛枕，未可穷愁始著书。宫阙何年消甲盾，风云几代废耕锄。真嫌酒薄难成醉，那有间情吊望诸。
长峡
作者：文凤喈
朝代：清

晴发青神县，扁舟出峡难。乱花丛陡壁，残月落惊滩。树老知风早，江宛抱月寒。庐山尤夜好，谁在故乡看。
秋尽
作者：文化远
朝代：清

积雨重阳后，萧然客郡城。归鸦争独树，牧马恋边营。山水仍南服，风光似北平。近冬先畏冷，始信布衣轻。
送张寅揆还蒙化
作者：文化远
朝代：清

文字烟萝结习深，暂归应尔费招寻。两年猿鹤山中梦，一曲《骊驹》客里心。旧折桂枝香尚在，新餐苜蓿病交侵。调高自有钟期赏，珍重朱弦太古琴。
山居即事
作者：文启元
朝代：清
体裁：七言律诗

山回水合野人家，颓岸荒邱杂种花。红白根分诸葛菜，短长藤结邵平瓜。休闻诏命应三策，不事书淫拥五车。似坐禅宫逃俗侣，到门惟有古烟霞。
松鸣岩
作者：文国干
朝代：清

岩阿堪入画，一望郁苍苍。山气沈秋涧，松阴断夕阳。远云寒曳带，流水细吹簧。却羡探幽处，林风扑酒凉。
赋荅沈上舍南疑·其一
作者：文娥
朝代：清
体裁：七言绝句

几缕炉烟荡晚风，敛衣閒立小庭东。生憎蝴蝶偏多事，拂落山樱满地红。
赋荅沈上舍南疑·其二
作者：文娥
朝代：清
体裁：七言绝句

绿窗无事懒搊筝，小捲虾帘坐听莺。客到不劳鹦鹉报，隔溪吹到踏歌声。
伯都讷道中
作者：文孚
朝代：清

小吏相迎尽短衣，平原千里飏晴晖。马肥春草临边牧，雁觅芳塘贴地飞。疏雨无声寒剑佩，西风有力动旌旗。何当笑共穿杨手，且逐黄羊猎一围。
宿东科尔寺
作者：文孚
朝代：清

梦醒招提境，烟岚聚小楼。一峰寒受月，万木夜生秋。薄酒难成醉，清笳易动愁。卧听清梵静，身世笑浮鸥。
晚到哈尔海图
作者：文孚
朝代：清

策马炖煌外，高寒雨乍收。烟原沈去鸟，风谷撼归牛。野旷征衣薄，天低画角愁。平峦堪放眼，万里大河流。
观青海图作
作者：文孚
朝代：清

极目岩疆万里平，披图镫底塞霜清。摩天雪岭春无草，伏地黄河夜有声。秃发穷庐烟缥缈，乌斯朝贡路分明。九重若访安边策，循吏由来胜甲兵。
出古北口至狼窝泛却回射堂漫赋
作者：文干
朝代：清

山馆无人慰寂寥，寻春不见思迢迢。花如隔雾开林囿，柳巳含烟映野桥。辇路沙平初过雨，塞河水浅亦生潮。流连光景酬霜鬓，款段经行廿里遥。
塞马
作者：文干
朝代：清

塞马无声齧草根，春寒野旷步黄昏。谁家豆栈难忘却，又逐牛羊入远村。
三姝媚·王幼霞侍御见示春柳词，未及奉和，又有送行之作，赋此阕答之
作者：文廷式
朝代：清

莺啼春思苦。看湖山纷纷，尚馀歌舞。折柳千丝，殢酒痕犹沁，锦襟题句。倚遍危阑，澹暮色、飘残香絮。似绣园林，一霎鹃声，便成今古。当日花骢联步。共游冶春城，踏青归路。夜半承明，听漏声疑在，万花深处。可奈东风，吹不散、浓雰凄雾。好记灵和旧恨，清商自谱。
上西楼
作者：文廷式
朝代：清

红愁绿怨谁家。夕阳斜。青草池塘阁阁数声蛙。揽清镜，理残鬓，别情赊。此夜月明霜信到天涯。
临江仙
作者：文廷式
朝代：清

我所思兮江上路，因风赠与瑶华。玉楼天半捲朱霞。飞鸿将远梦，一夜到伊家。强忍閒情情转切，泪痕弹湿窗纱。相思相望各天涯。知卿憔悴甚，不忍问桃花。
临江仙·壬午广州旧作
作者：文廷式
朝代：清

伏雨初收阑槛润，葛衫蕉扇新凉。一年休负好时光。诗教蛮婢读，酒对马军尝。他日谁修舆地志，岭南即是吾乡。异名掇拾补群芳。龙牙和粥椀，莺爪压钗梁。
临江仙·壬午广州旧作
作者：文廷式
朝代：清
体裁：词

伏雨初收阑槛润，葛衫蕉扇新凉。一年休负好时光。诗教蛮婢读，酒对马军尝。他日谁修舆地志，岭南即是吾乡。异名掇拾补群芳。龙牙和粥碗，莺爪压钗梁。
临江仙·广州舟中作
作者：文廷式
朝代：清

岭表寻春春景异，木棉处处开花。橹声人语共咿呀。蛮神依柽栝，水市足蚝虾。一曲招郎才调好，闲听蜑女琵琶。剪风丝雨送归鸦。近来性情别，不吊素馨斜。
临江仙·金陵忆别
作者：文廷式
朝代：清

檀板声停箫吹咽，玉骢门外频嘶。背人无语敛双眉。别离情绪，撩乱万千丝。不道天河能间阻，此心桃叶应知。临明一阵雨霏霏。泪沾红袖，江上早寒时。
侧犯·咏梅用白石道人咏芍药韵
作者：文廷式
朝代：清

乍来又去，几时得共孤山住。疏雨。对缀玉繁枝换春句。天寒倚翠袖，杳漠无寻处。仙语。想洞户，云开暂回顾。空阶雪凝，鹤向天风舞。应约个，美人来，华月映雕俎。信远难期，暗占花数。甲帐箫鸾，十眉重谱。
八声甘州·送志伯愚侍郎赴乌里雅苏台参赞大臣之任
作者：文廷式
朝代：清

响惊飙、越甲动边声，烽火彻甘泉。有六韬奇策，七擒将略，欲画淩烟。一枕瞢腾短梦，梦醒却欣然。万里安西道，坐啸清边。策马冻云阴里，谱胡笳一曲，悽断哀弦。看居庸关外，依旧草连天。更回首、淡烟乔木，问神州、今日是何年。还堪慰、男儿四十，不算华颠。
八归·答沈子培刑部赠别之作
作者：文廷式
朝代：清

洪流带郭，平芜纡辔，南陌乍染浓碧。斜阳浅映城闉处，犹认乱鸦催暝，飞燕愁夕。葵麦参差春色老，好料理、江湖归楫。恰难忘、载酒经过，寂寞子云宅。谁信苍梧路阻，凭将心事，唤醒西京铜狄。罾蛟潭底，拜鹃林下，此意无人知得。向西风捣麝，吹起香尘遍今昔。铃声紧、别愁如海，旷野星稀，苍凉歌主客。
减字木兰花·郴江舟中
作者：文廷式
朝代：清

万山明月，照我孤舟正愁绝。若待无愁，除是湘江更不流。鸿南燕北，别后年光成惜惜。不信凄凉，看取潘郎鬓上霜。
凭栏人·咏水仙花
作者：文廷式
朝代：清

秣驷芝田经几时。袖里明珰光未已。华灯写，澹姿绰，娇饶知似谁。
南乡子·病中戏笔
作者：文廷式
朝代：清

一室病维摩。且喜閒庭掩雀罗。煮药翻书深有味，呵呵。老子无愁世则那。莽莽旧山河。谁向新亭泪点多。惟有鹧鸪声解道，哥哥。行不得时可奈何。
南乡子·题易硕甫洞庭眺月图
作者：文廷式
朝代：清

云散晚山青。又泛扁舟过洞庭。月下一声吹铁笛，凄清。祇恐鱼龙不惯听。红烛夜冥冥。静写秋光入画屏。寄语幽兰兼白芷，芳馨。可解骚人万古情。
南楼令
作者：文廷式
朝代：清

何处秣陵春。江波送远人。感情深、泪渍红巾。未到莺啼先惜别，风水阔，隔天津。微雨问湖滨。斜阳吊孝陵。汎秦淮、春水方生。却想欢期浑是梦，凭绮语、驻芳尘。
南歌子 其一 闺情
作者：文廷式
朝代：清

日上红蕖丽，霜前赤枣收。莲汝在心头。郎情休更冷、未经秋。
南歌子 其三 闺情
作者：文廷式
朝代：清

豆荚长萦荻，桐花未燥枝。龙笛月中吹。就中阿那意、许侬知。
南歌子 其二 闺情
作者：文廷式
朝代：清

铁鹿沈长锁，金蟾齧碎香。荀令好儿郎。缄情亲寄与、耳边珰。
南歌子 其四 闺情
作者：文廷式
朝代：清

䰀鬌花安髻，玲珑镜织衣。春暖蝶双飞。才醒还复睡、下罗帷。
南歌子·咏蝶
作者：文廷式
朝代：清

著雨花如绣，寻芳尔最忙。夕阳影里自成双。却醒是谁、春梦绕回廊。曾向仙山住，休誇绮阁妆。阿侬春倦懒癫狂。且对兰蕤、消受一丝香。
南歌子·闺情
作者：文廷式
朝代：清

日上红蕖丽，霜前赤枣收。莲汝在心头。郎情休更冷、未经秋。铁鹿沈长锁，金蟾齧碎香。荀令好儿郎。缄情亲寄与、耳边珰。豆荚长萦荻，桐花未燥枝。龙笛月中吹。就中阿那意、许侬知。䰀鬌花安髻，玲珑镜织衣。春暖蝶双飞。才醒还复睡、下罗帷。
卜算子·新柳
作者：文廷式
朝代：清

雪意化春云，池水生新皱。一样眉痕两样描，月影初三瘦。莫到短长亭，未是愁时候。惆怅黄莺抵死催，春思浓如酒。
卜算子·水仙花
作者：文廷式
朝代：清

香静玉盘安，影薄银屏绕。白石清泉偶遇之，不碍花光小。唱彻大江东，此意无人晓。若见湘皋解佩时，我自拌花恼。
台城路·湘中送星海还粤
作者：文廷式
朝代：清

笛声吹冷关山月，离情与天俱远。客里年光，愁边节物，赢得满襟依闇。湘云絮乱。化一缕轻烟，欲迷春眼。祇有孤芳，嫣然不受暗尘染。明朝江上望极，片帆欲没处，烟水弥漫。此地相逢，何时重见，楚水吴山越岸。回肠已断。更苦雨酸风，助成凄惋。珍重芳华，绿蕉心未展。
夜坐向晓
作者：文廷式
朝代：清

遥夜苦难明，他洲日方午。一闻翰音啼，吾岂愁风雨！
夜坐吟
作者：文廷式
朝代：清

铜壶咽漏夜雨长，兰缸坠穗凝寒光。弦声凄凄管声促，送入北风闻断肠。此歌不足听，此心不可传。如海漾千秋，循环固无端。阶除无声集白霰，白凤旋空羽如电。邺台铜瓦化鸳飞，冷灰糁入甘泉殿。
夜游宫
作者：文廷式
朝代：清

疏雨困眠孤馆。薄衾冷、漏签时断。湿羽投林鸟已倦。敛秋心，白云岩，黄槲岘。瑟瑟湘波远。动吟思、楚歌声怨。浊酒深杯且自劝。渺关河，意难忘，君试忖。
天仙子
作者：文廷式
朝代：清

曲曲阑干浅浅池。风定帘钩不上丝。玉人春睡损罗衣。云护密，月来迟。谁见风流绝代姿。草绿裙腰山染黛。閒恨閒愁侬不解。莫愁艇子渡江时，九鸾钗，双凤带。杯酒劝郎情似海。
天仙子·草绿裙腰山染黛
作者：文廷式
朝代：清
体裁：词

草绿裙腰山染黛，闲恨闲愁侬不解。莫愁艇子渡江时，九鸾钗，双凤带，杯酒劝郎情似海。
好事近
作者：文廷式
朝代：清

一片碧云西，梦里瑶姬宛在。整顿平生心事，向婵娟低拜。鲛绡别泪凝红冰，犹忆旧时态。道是不曾消瘦，但频拈罗带。
好事近·湘舟有作
作者：文廷式
朝代：清
体裁：词

翠岭一千寻，岭上彩云如幄。云影波光相射，荡楼台春绿。
仙鬟撩鬓倚双扉，窈窕一枝玉。日暮九疑何处，认舜祠丛竹。
好事近·湘舟有作
作者：文廷式
朝代：清

翠岭一千寻，岭上彩云如幄。云影波光相射，荡楼台春绿。
仙鬟撩鬓倚双扉，窈窕一枝玉。日暮九疑何处？认舜祠丛竹。
好事近·湘舟有作
作者：文廷式
朝代：清

翠岭一千寻，岭上綵云如幄。云影波光相射，荡楼台春绿。仙鬟撩鬓倚双扉，窈窕一枝玉。日暮九疑何处，认舜祠丛竹。
如梦令
作者：文廷式
朝代：清

卐字栏杆才倚。银字筝弦亲理。临过十三行，便有惊鸿心思。年纪，年纪，可是莫愁织绮。
山居杂诗
作者：文廷式
朝代：清

雪山筒里勤求药，祇树园中广施金。独有净名无一语，天风吹座落花深。石瀃才扃三尺瀑，岩梯高罥万年藤。窥窗欲下猿偷果，过涧仍回鹤啄冰。山谷老人亲种树，碧池处士旧凭阑。斜阳不改青山色，寄语时贤郑重看。
巫山一段云
作者：文廷式
朝代：清

系肘香囊在，同心綵胜遥。东风吹满绿杨桥。离魂一度销。记得星眸宝靥，醉里花枝微颤。明灯回照下帏羞，随郎不自由。
广谪仙怨
作者：文廷式
朝代：清

玄菟千里烽烟，铁骑纵横柳边。玉帐牙旗逡遁，燕南赵北骚然。相臣狡兔求窟，国论伤禽畏弦。早避渔阳鼙鼓，后人休笑开天。
庆宫春
作者：文廷式
朝代：清

岸苇平潮，渚莲销粉，暮云作尽秋色。凉入空江，萧萧夜雨，短蓬清溜自滴。记曾分手，黯春绪、垂杨未碧。山围依旧，偏是孤灯，照愁今夕。旅怀坐对茫茫，白发新添，此情谁识。连环解赠，淩波去后，岭竹斑痕犹积。袖罗香减，怅天远、难凭雁帛。初寒清警，幽梦醒时，隔江闻笛。
忆旧游·秋雁，庚子八月作
作者：文廷式
朝代：清

恨霜飞榆塞，月冷枫江，万里凄清。无限凭高意，便数声长笛，难写深情。望极云罗缥渺，孤影几回惊。见龙虎台荒，凤凰楼迥，还感飘零。梳翎。自来去，叹市朝易改，风雨多经。天远无消息，问谁裁尺帛，寄与青冥。遥想横汾箫鼓，兰菊尚芳馨。又日落天寒，平沙列幕边马鸣。
忆江南·咏雪
作者：文廷式
朝代：清

天欲暮，旋觉白光寒。银阙半空俄隐现，琼林万树各飞翻。何处是三山。行且止，茸帽据征鞍。任是梅花开遍也，不曾春梦落人间。诗思已阑珊。
念奴娇
作者：文廷式
朝代：清

一村临水，乍迎风含笑、野桃春媚。秾艳波光相映发，惆怅无情有思。燕子不来，东风容易，目断芳尘委。高鬟愁极，更烦筝响料理。休说前度刘郎，重来不见，锁赤城霞气。路转峰前征骑影，咫尺便迷千里。芳草连云，岩花拂袖，驿馆空庭闭。梦来无寐，廋词聊托麻纸。
念奴娇
作者：文廷式
朝代：清

十三年事，似波流电激、不堪重揽。几度京华联客袂，几度江乡清宴。虎观谈经，麟台奏赋，之子潇湘彦。枯桑海水，近来添入诗卷。呼酒重话离情，檐花糁席，细雨孤鸿远。君自有琴弹不得，清庙明堂三叹。巾卷充街，金丝在壁，未信功名晚。幽兰花发，风乌特地徐转。
念奴娇
作者：文廷式
朝代：清

江湖岁晚，正少陵忧思，两鬓斑白。谁向水晶帘子下，买笑千金轻掷。悽诉鹍弦，豪斟玉斝，黛掩伤心色。更持红烛，赏花聊永今夕。闻说太液波翻，旧时驰道，一片青青麦。翠羽明珰漂泊尽，何况落红狼籍。传写师师，诗题好好，付与情人惜。老夫无语，卧看月下寒碧。
念奴娇·安垲地观剧纪事
作者：文廷式
朝代：清

衣瓜夏五。试于阗新乐，柘枝蛮鼓。七宝楼台弹指现，乍染缤纷花雨。钏动声轻，钗横光颤，宝靥明星互。天河不隔，盈盈咫尺无语。为问拾翠洲边，明珰未解，可要陈思赋。结绮临春朝复夜，赢得东昏千古。海绿非春，云香何叶，回首蘅皋暮。维摩病也，凭谁问询天女。
念奴娇·旅思
作者：文廷式
朝代：清

杜鹃啼后，问江花江草，有情何极。曾是灯前通一笑，浅鬓轻笼蝉翼。掩抑持觞，轻盈试剪，此意难忘得。如丝如絮，东风吹去无力。因念久客天涯，端居多感，萧瑟青芜国。怀抱向人何处尽，卧听林风悽寂。经卷楞严，琴声贺若，静玩炉烟直。微寒陨蕊，瑶华追溯堪惜。
思佳客·古意
作者：文廷式
朝代：清

十幅湘帘窣地垂。千株杨柳曲尘丝。玉人手把菱花照，绝代红颜欲赠谁。花子薄，翠颦低。轻纱吉了称身宜。苧萝女伴如相问，莫道侬家旧住西。
感皇恩·中秋
作者：文廷式
朝代：清

梧叶碎秋光，小窗眠醒。自理琴书碧天静。文园病减，尚怯西风清劲。秘瓷聊试水、煎春茗。故人何在，曲阑空凭。料损多情旧心性。冰奁愁展，今夜月明如镜。断肠枫落也、吴江冷。
挽汪瑔联
作者：文廷式
朝代：清
体裁：联

抗心古淡，处世元同，平生自署无闻子；谈艺十年，论交两世，后死应题有道碑。
摊破浣溪沙
作者：文廷式
朝代：清

竹粉黏青露点衣。柳绵吹白水平池。为报游人休草草，惜芳时。临镜祇应江月照，搴帷莫使楚云疑。不道平生惆怅意，有人知。
摸鱼儿·为黄仲韬题吴彩鸾骑虎图
作者：文廷式
朝代：清

倚苍岩、翠藤无路，琅玕芝草谁问。天风忽振疏林外，睹此烟鬟雾鬓。斜日冷。倩白虎从容，还上匡庐顶。松花满径。看银汉回波，石梁飞瀑，一啸万山应。吴家事，千古风流仙境。何人摹入金粉。箫声可似秦楼凤，甲帐瑶台偕隐。环佩整。羡儿女情痴，也有神仙分。清贫自哂。买十幅云笺，唤谁綵笔，重为写唐韵。
摸鱼子
作者：文廷式
朝代：清

记瑶台、绣襦甲帐，阿侬十载曾住。檀槽一曲当筵醉，别遇散花天女。情淡泞。偏絮絮星星、向我深深诉。莲心太苦。怕如水年华，傲人心性，无地可安附。聪明错，解虑落花风雨。酒阑别样酸楚。广平那是心如铁，也拟梅花一赋。还自语。看禅榻茶烟，未称迎桃渡。离愁万缕。正清晓江潭，淡云笼月，黯黯碧空去。
文昌庙联
作者：文廷式
朝代：清
体裁：联

我知功名以人重；帝其阴骘与天通。
春光好·新年
作者：文廷式
朝代：清

新酒熟，早梅妍。久晴天。贴燕黏鸡坊宅遍，又新年。休忆壶瀛旧事，且将诗酒随缘。家计无多生愿足，五湖船。
更漏子
作者：文廷式
朝代：清

翠茿疏，丹槲老。万事不如归好。虫唧唧，雁嗷嗷。碧天无限高。倚阑望。江海上，落日寒云莽苍。望不极，思何深。沧波千万层。
望江南
作者：文廷式
朝代：清

游侠好，结客过邯郸。孔雀罗裙擎玉盌，鹅儿锦帕覆雕鞍。骑出万人看。游侠好，远出不须粮。偶忆蒲萄过大宛，閒寻芝草渡扶桑。何处是他乡。游侠好，不愿执金吾。宝瑟歌成三妇艳，银鎗舞急万人呼。赌酒更摴蒱。游侠好，雄剑动星文。易水行时虹贯日，扶馀王后气成云。此局未输君。游侠好，纵猎玉骢骄。金弹戏抛林外雀，珠弓曾射水中蛟。千里极萧条。
望江南·其一
作者：文廷式
朝代：清

游侠好，结客过邯郸。孔雀罗裙擎玉盌，鹅儿锦帕覆雕鞍。骑出万人看。
望江南·其一
作者：文廷式
朝代：清
体裁：词

游侠好，结客过邯郸。孔雀罗裙擎玉碗，鹅儿锦帕覆雕鞍。骑出万人看。
望江南·其三
作者：文廷式
朝代：清

游侠好，不愿执金吾。宝瑟歌成三妇艳，银鎗舞急万人呼。赌酒更摴蒱。
望江南·其二
作者：文廷式
朝代：清

游侠好，远出不须粮。偶忆蒲萄过大宛，閒寻芝草渡扶桑。何处是他乡。
望江南·其五
作者：文廷式
朝代：清

游侠好，纵猎玉骢骄。金弹戏抛林外雀，珠弓曾射水中蛟。千里极萧条。
望江南·其四
作者：文廷式
朝代：清

游侠好，雄剑动星文。易水行时虹贯日，扶馀王后气成云。此局未输君。
木兰花慢
作者：文廷式
朝代：清

春明门外路，看迤逦，接天涯。任当道豺狼，处堂燕雀，起陆龙蛇。莫邪。且藏匣底，饱河鱼，洛笋即为家。满载英华书画，閒吟嵩少烟霞。京华。聚散等抟沙。世事一长嗟。是楚泽椒兰，齐邱松柏，秦国蒹葭。灵槎。不浮天上，铸玲珑、无术教皇娲。他日刘郎重到，玄都认取桃花。
木兰花慢·寄上元王木斋
作者：文廷式
朝代：清

听秦淮落叶，浑不尽、暮秋声。况清歌寂寂，斜阳黯黯，客思沈沈。题襟。那回去后，阻燕吴、迢递六年心。携手河桥又别，依然酒幔空青。男儿何不请长缨。挥剑刜龙庭。祇麻衣入试，金门献赋，那算功名。藏形。不妨操畚，学兵符、须入华山深。四野荒鸡唤晓，万重飞雁回汀。
桂殿秋
作者：文廷式
朝代：清

吹玉笛，过江干。十分春思已阑珊。晓风残月无多地，便作天涯柳絮看。
水调歌头·病中戏答友人
作者：文廷式
朝代：清

卿用卿家法，我与我周旋。胸中一事无碍，便算小游仙。借问封侯万户，何似买田二顷，耕凿赖天全。可笑兰台史，祇欲勒燕然。众生病，吾亦病，不关禅。灵光皎皎孤映，空水共澄鲜。说法何须龙象，相笑从他蜩莺，总付大中千。倦即曲肱卧，火宅已生莲。
水龙吟
作者：文廷式
朝代：清

落花飞絮茫茫，古来多少愁人意。游丝窗隙，惊飙树底，暗移人世。一梦醒来，起看明镜，二毛生矣。有葡萄美酒，芙蓉宝剑，都未称，平生志。我是长安倦客，二十年、软红尘里。无言独对，青灯一点，神游天际。海水浮空，空中楼阁，万重苍翠。待骖鸾归去，层霄回首，又西风起。
水龙吟·落花飞絮茫茫
作者：文廷式
朝代：清

落花飞絮茫茫，古来多少愁人意。游丝窗隙，惊飙树底，暗移人世。一梦醒来，起看明镜，二毛生矣。有葡萄美酒，芙蓉宝剑，都未称，平生志。
我是垦塞倍客，二十年、软红尘里。无言独对，青灯一点，神游天际。海水浮空，空中楼阁，万重苍翠。待骖鸾归去，层霄回首，又西风起。
永遇乐·秋草
作者：文廷式
朝代：清

落日幽州，凭高望处，秋思何限。候雁哀鸣，惊麇昼窜，一片飞蓬捲。西风万里，踰沙越漠，先到斡难河畔。但苍然、平原目极，玉关消息初断。千秋祇有，明妃冢上，长是青青未染。闻道胡儿，祁连每过，泪落笳声怨。风霜顿改，关河犹昔，汗马功名今贱。惊心是、南山射虎，岁华易晚。
沁园春·檃括楚辞山鬼篇意以招隐士
作者：文廷式
朝代：清

若有人兮，在彼山阿，澹然忘归。想云端独立，披萝带荔，松阴含涕，乘豹从狸。且挽灵修，长怀公子，薄暮飘风偃桂旗。难行路，向石茸扪葛，山秀搴芝。最怜雨晦风凄。更猿狖宵鸣声正悲。怅幽篁久处，天高难问，芳蘅空折，岁晏谁贻。子或慕予，君宁思我，欲问山人转自疑。归来好，有华堂广宴，慰尔离思。
河传
作者：文廷式
朝代：清

宵静。灯烬。月临窗。瓜架虫声送凉。怨君忆君清漏长。罗裳。近来销旧香。锦字书成情默默。亲手织。要胜春花色。茧多丝，柳多枝。罘罳。晓风千里吹。
浣溪沙
作者：文廷式
朝代：清

云母窗中觑阿环，轻颦仿佛认遥山。惜春春在有无间。颠倒无端看紫凤，然疑不定怅青鸾。寂寥情况且加餐。
浣溪沙
作者：文廷式
朝代：清

浓睡方醒日已斜。翻嫌晴色晃窗纱。郎前纰缦故些些。少可英雄偏说剑，特矜颜色爱评花。世间儿女怎如他。才启朱樱转自缄。柔肠似结解应难。感郎情重畏郎憨。也解避嫌防后悔，时将薄怒掩深惭。此时轻别阿谁甘。小醉归来夜已分。新茶泼乳捧殷勤。梦回初觉发香熏。昵枕低帏千种态，向时矜重霎时亲。细看浓翠拂轻颦。雨浥缃桃特地鲜。春娇浓发镜台前。含羞含恨不能言。如此风流天赋与，暂时惜别总潸然。郎情认取枕函边。窈窕疏花忆淡妆。远山如写画眉长。那堪微雨湿衣裳。梦好浑忘银汉迥，书来犹带绣檀香。相思无底不能量。
浣溪沙·其一
作者：文廷式
朝代：清

浓睡方醒日已斜。翻嫌晴色晃窗纱。郎前纰缦故些些。少可英雄偏说剑，特矜颜色爱评花。世间儿女怎如他。
浣溪沙·其三
作者：文廷式
朝代：清

小醉归来夜已分。新茶泼乳捧殷勤。梦回初觉发香熏。昵枕低帏千种态，向时矜重霎时亲。细看浓翠拂轻颦。
浣溪沙·其二
作者：文廷式
朝代：清

才启朱樱转自缄。柔肠似结解应难。感郎情重畏郎憨。也解避嫌防后悔，时将薄怒掩深惭。此时轻别阿谁甘。
浣溪沙·其五
作者：文廷式
朝代：清

窈窕疏花忆淡妆。远山如写画眉长。那堪微雨湿衣裳。梦好浑忘银汉迥，书来犹带绣檀香。相思无底不能量。
浣溪沙·其四
作者：文廷式
朝代：清

雨浥缃桃特地鲜。春娇浓发镜台前。含羞含恨不能言。如此风流天赋与，暂时惜别总潸然。郎情认取枕函边。
浣溪沙·拟唐人
作者：文廷式
朝代：清

著意偎人思不禁。寒灯相对夜沈沈。此时何必是同心。凝视酒痕侵素靥，近前香气透罗衾。不情端恐负神明。
浣溪沙·旅情
作者：文廷式
朝代：清

畏路风波不自难。绳床聊借一宵安。鸡鸣风雨晓光寒。秋草黄迷前日渡，夕阳红入隔江山。人生何事马蹄间。
浣溪纱
作者：文廷式
朝代：清

缥缈眉痕忆远山。一春愁思不曾閒。断云只在有无间。原是花身应惜惜，犹疑竹泪记斑斑。小楼今夜恰轻寒。曲曲阑干淡淡云。兰仪蕙质杳难分。卸钗声溜隔帘闻。酿雪庭阴愁意绪，听香床角倦嚬呻。不成幽梦枕微温。
浣溪纱·其一
作者：文廷式
朝代：清

缥缈眉痕忆远山。一春愁思不曾閒。断云只在有无间。原是花身应惜惜，犹疑竹泪记斑斑。小楼今夜恰轻寒。
浣溪纱·其二
作者：文廷式
朝代：清

曲曲阑干淡淡云。兰仪蕙质杳难分。卸钗声溜隔帘闻。酿雪庭阴愁意绪，听香床角倦嚬呻。不成幽梦枕微温。
浪淘沙
作者：文廷式
朝代：清

半捲水晶帘。漏静香添。薄寒已是换吴绵。镜里修眉天上月，比似纤纤。閒检道书签。懒卸花钿。娇羞却趁翠帷前。坐又不成眠又起，良夜厌厌。
浪淘沙
作者：文廷式
朝代：清

寒气袭重衾。似睡还醒。炉香静爇夜沈沈。起视阶前明月影，云合如冰。岁序使人惊。染尽缁尘。寂寥空草太玄经。别有苍茫千古意，独坐观星。
浪淘沙·赤壁怀古
作者：文廷式
朝代：清

高唱大江东。惊起鱼龙。何人横槊太悤悤。未锁二乔铜雀上，那算英雄。杯酒酹长空。我尚飘蓬。披襟聊快大王风。长剑几时天外倚，直上崆峒。
清平乐
作者：文廷式
朝代：清

春人婀娜。春恨吟难妥。一缕醲香薰意可。独倚云屏閒坐。林间百种莺啼。玉阶撩乱花飞。生怕袜罗尘涴，黄昏深下犀帷。
清平乐·儗唐人
作者：文廷式
朝代：清

沈思梦里。一枕娇云腻。似醉如矜眠又起。的的可郎心意。征衫别泪千行。不浣为惜馀香。夜夜相思无寐，罗帏况值初凉。
清平乐·冬日
作者：文廷式
朝代：清

川流昼夜。逝者如斯也。才见日光飞野马。旋已三商漏下。纷纷瓮里醯鸡。何如一枕希夷。唤起岁寒松柏，吾将与尔同归。
清平乐·巴陵有二乔墓，殆不足据，喜其亭槛轩朗，草树幽秀，聊为题之
作者：文廷式
朝代：清

佩环声杳。日暮巴陵道。眉样君山青未了。一例湘娥缥缈。当年夫婿英雄。而今荒草吴宫。休问香魂在否，年年点缀春风。
清平乐·有忆
作者：文廷式
朝代：清

画罗双凤。素舸曾相送。一夕梨云无好梦。帘外月明如汞。桃根桃叶谁怜。江南好暮秋天。赢得楼头指点，木兰可是郎船。
渔家傲·古意赠今人
作者：文廷式
朝代：清

妾愿苧萝村下住。浣纱不共东家女。十顷荷花三里雾。迷归路。盈盈隔水谁能渡。不愿吴王宫里去。阳春一曲青春暮。人世繁华卿信否。浑无据。金床月落乌啼树。
满庭芳·儗秦少游
作者：文廷式
朝代：清

蘸水兰红，黏天草碧，征帆初过潇湘。别时不觉，别后转凄凉。前路烟波浩渺，行行远、触绪堪伤。云间燕，月明孤影，愁绝楚天长。思量。他日事，心期暗卜，灯穗成双。但千万丁宁，莫损年芳。牢击同心结子，五湖约、头白何妨。风兼雨，梦魂难度，欹枕听寒江。
满庭芳·江永舟中偕易硕甫联句用周美成韵
作者：文廷式
朝代：清

去国装轻，催年鼓叠，离人与月难圆。江寒浪浅，千里上孤烟。写出离骚古意，斲冰雪、石濑溅溅。乘风去、无归也好，同泛谢公船。残年。怀旧隐，梅花几树，竹屋三椽。祇大千云影，飞落襟前。欲倩湘灵海若，理瑶怨、同诉冰弦。琴音悄，凭谁徵调，唤醒老龙眠。
满江红
作者：文廷式
朝代：清

雨挹轻尘，山槛外、春痕初绿。频怅望、方空一抹，弄箫人独。花影任教如意舞，莺声已是将离曲。算只有、落絮与游丝，飞相逐。簪素柰，歌黄竹。年渐老，欢难足。试开箱捡取，石榴裙幅。归梦不知天近远，清愁乍满江南北。问此际、僝僽为何人，眉峰蹙。
潞河舟次
作者：文廷式
朝代：清

春色在杨柳，北风犹峭寒。城阴连岸暝，浦浪激云宽。蔬少厨人计，钟残旅梦安。箧书留谏草，未折寸心丹。
点绛唇
作者：文廷式
朝代：清

惜别经年，愔愔长忆卿在否。近偎罗袖。密意花房逗。借看钗鸾，私掐纤纤手。端相久，眉痕依旧。祇是梨涡瘦。
点绛唇
作者：文廷式
朝代：清

水际春回，曲阑环合庭阴翠。縠纹波细。石罅看鱼戏。宛宛韶光，著处偎人腻。春知未。青芜满地。易惹天涯思。
点绛唇 其一 望月
作者：文廷式
朝代：清

无著秋光，依空谁住山河影。灵怀修迥，祇有仙娥靓。太乙朝回，玉露晨霄警。斋宫请，疏麻折尽，万岁千秋肯。
点绛唇 其二 望月
作者：文廷式
朝代：清

紫府清游，饥来偶啖金盘枣。灵妃窈窕，回顾罗帏笑。一段琴心，万古知音少。归来好，玩兹芳草，自写黄花照。
点绛唇·戊戌重九，是日霜降
作者：文廷式
朝代：清

青女司霜，无风无雨过重九。无人送酒。看月呼田叟。临水登山，此恨年年有。君知否。羲皇去久。更在陶潜后。
点绛唇·望月
作者：文廷式
朝代：清

无著秋光，依空谁住山河影。灵怀修迥，祇有仙娥靓。太乙朝回，玉露晨霄警。斋宫请，疏麻折尽，万岁千秋肯。紫府清游，饥来偶啖金盘枣。灵妃窈窕，回顾罗帏笑。一段琴心，万古知音少。归来好，玩兹芳草，自写黄花照。
点绛唇·避暑
作者：文廷式
朝代：清

扇力微微，晚风乍喜吹衣带。兰台赋在。一霎炎光改。？竹当窗，画意凭谁会。吟天籁，琴声自解。曲罢龙归海。
点绛唇·避暑
作者：文廷式
朝代：清
体裁：词

扇力微微，晚风乍喜吹衣带。兰台赋在。一霎炎光改。�竹当窗，画意凭谁会。吟天籁，琴声自解。曲罢龙归海。
点绛唇·避暑
作者：文廷式
朝代：清

扇力微微，晚风乍喜吹衣带。兰台赋在。一霎炎光改。𥱯竹当窗，画意凭谁会。吟天籁，琴声自解。曲罢龙归海。
点绛唇·重九
作者：文廷式
朝代：清

风紧天高，兴来欲射云间雁。平芜楚甸。漠漠清霜染。不省题糕，也少悲秋伴。登临健。兰芳菊艳。高想横汾宴。
玉楼春
作者：文廷式
朝代：清

南来北去经行惯。历历关河长在眼。仙山无树鹤书稀，沧海生波龙穴浅。袖中剩有阴符卷。醉里不辞游侠传。借如李令拥旌旗，何似顾荣摇羽扇。洞天福地何森爽，芝草琅玕日应长。浩歌华月碧山閒，九点齐烟如在掌。清狂试演霓衣唱，自扣铜钲神益王。一杯举手劝长星，江水滔滔前后浪。
玉楼春·其一
作者：文廷式
朝代：清

南来北去经行惯。历历关河长在眼。仙山无树鹤书稀，沧海生波龙穴浅。袖中剩有阴符卷。醉里不辞游侠传。借如李令拥旌旗，何似顾荣摇羽扇。
玉楼春·其二
作者：文廷式
朝代：清

洞天福地何森爽，芝草琅玕日应长。浩歌华月碧山閒，九点齐烟如在掌。清狂试演霓衣唱，自扣铜钲神益王。一杯举手劝长星，江水滔滔前后浪。
玉漏迟·辛丑七夕
作者：文廷式
朝代：清

懒寻天上巧，夜阑愁对，碧窗秋悄。细数更筹，重忆旧时怀抱。多少人间别恨，浑不解、金风来早。灵约杳。一痕淡月，笼云凄照。羡他碧汉无波，便万岁千秋，后期难了。自轸琴心，漫托綵鸾同调。一晌梦游处，恰又似、浮槎仙岛。人易老。南楼几番清啸。
琐窗寒
作者：文廷式
朝代：清

暑绤延凉，霜蓬点水，暮吴朝楚。閒汀沙鹭。识我惯行羁旅。响惊飙檐铁夜鸣，怨虫败壁声更苦。怪素娥凄敛，深宵不放，一痕光吐。酒所。看今古。对斗柄芒寒，满江清露。琵琶自语，谁似当年白傅。倚危阑愁见浪花，海云正起郎勿渡。且淹留独玩屏风，九叠朱凤舞。
疏影·为思惠斋主人题蓬莱春影图
作者：文廷式
朝代：清

烟螺想髻。更柳疏枫密，芳思无际。缥缈空山，可是曾来，瞥见瑶阶仙侍。人言海水三清后，有琼瑟、玉杯重遗。恰无聊、化作朝云，一霎沧波迢递。几度花开花落，对霞影犹忆。靓妆明惠。石径苔封，化鹤人归，黯淡蕊珠文字。浮萍偶值原无定，好认取、天花游戏。奈梦回、雨泻高檐，窗外叶声如悴。
疏影·秦淮有所赠
作者：文廷式
朝代：清

凉蝉陨叶。正碧波渺渺，秋在城堞。酒所凄凉，相唤移船，华灯掩映佳侠。宜城放客多愁思，写不尽、琴心三叠。数合欢、制就齐纨，谁料未秋先箧。坐对江湖兴沓。便当自此去，同理舟楫。却恨青铜，华发星星，那称绛唇丹靥。从渠自向空王忏，恰难忘、散花香裛。甚四弦、解诉飘零，歌畔泪珠盈睫。
祝英台近
作者：文廷式
朝代：清

剪鲛绡，传燕语，黯黯碧云暮。愁望春归，春到更无绪。园林红紫千千，放教狼藉，休但怨连番风雨。谢桥路，十载钿车，惊心旧游误。玉佩尘生，此恨奈何许。倚楼极目天涯，天涯尽处，算祇有濛濛飞絮。
祝英台近·剪鲛绡
作者：文廷式
朝代：清

剪鲛绡，传燕语，黯黯碧草暮。愁望春归，春到更无绪。园林红紫千千，放教狼藉，休但怨、连番风雨。
谢桥路，十载重约钿车，惊心旧游误。玉佩尘生，此恨奈何许！倚楼极目天涯，天涯尽处，算只有濛濛飞絮。
祝英台近·剪鲛绡
作者：文廷式
朝代：清
体裁：词

剪鲛绡，传燕语，黯黯碧草暮。愁望春归，春到更无绪。园林红紫千千，放教狼藉，休但怨、连番风雨。
谢桥路，十载重约钿车，惊心旧游误。玉佩尘生，此恨奈何许！倚楼极目天涯，天涯尽处，算只有蒙蒙飞絮。
绿意·联句寄仲鲁编修志钧即咏其事
作者：文廷式
朝代：清

湘花梦影。可西风昨夜，几回吹醒。曾记盈盈，楼上黄昏，瞥见游春鞭镫。开窗笑语红襟燕，道莫负、海棠栖稳。天涯别有桃源，误了琼枝芳讯。太息琴丝笛谱，纵弹尽不似，旧时人听。暮雨萧萧，此日江南，帘捲疏花微病。香炉熏彻相思字，又半晌、月明更静。祇无聊、白雁横天，说与凄凉风景。
翠楼吟
作者：文廷式
朝代：清
体裁：词

石马沈烟，银凫蔽海，击残哀筑谁和。旗亭沽酒处，看大艑、风樯轲峨。元龙高卧。便冷眼丹霄，难忘青琐。真无那。冷灰寒柝，笑谈江左。
一笴，能下聊城，算不如呵手，试拈梅朵。苕鸠栖未稳，更休说、山居清课。沉吟今我。只拂剑星寒，欹瓶花妥。清辉堕。望穷烟浦，数星渔火。
翠楼吟·岁暮江湖，百忧如捣，感时抚己，写之以声
作者：文廷式
朝代：清

石马沈烟，银凫蔽海，击残哀筑谁和。旗亭沽酒处，看大艑、风樯轲峨。元龙高卧。便冷眼丹霄，难忘青琐。真无那。冷灰寒柝，笑谈江左。一笴。能下聊城，算不如呵手，试拈梅朵。苕鸠栖未稳，更休说、山居清课。沈吟今我。祇拂剑星寒，欹瓶花妥。清辉堕。望穷烟浦，数星渔火。
苏幕遮
作者：文廷式
朝代：清

研生尘，琴结网。一枕新凉，心坠沧江上。斗柄低垂天宇旷。耿耿秋河，不隔蓬莱仗。掩银屏，回玉帐。约略年时，环佩传清响。和梦和愁閒自想。落叶声琤，误听黄鸡唱。
菩萨蛮
作者：文廷式
朝代：清

兰膏欲烬壶冰裂。褰帷瞥见玲珑雪。无奈夜深时。含娇故起辞。徐将环佩整，相并瓶花影。敛黛镜光寒。钗头玉凤单。啼莺唤起罗衾梦。柳丝无力春愁重。晓枕困相思。凭春说与伊。语深良夜促，灯穗飘红粟。回面泪偷弹。此情郎忍看。千花百草寻常见。绮楼别写芳华怨。云影护瑶台。碧桃千朵开。画屏金凤舞，对对芝光吐。凝照倍增妍。佯矜未肯前。情深不惜明珰解。泪珠还沁鲛绡在。云袅翠翘低。沈沈蕙思迷。画桥秋色浅，落叶重门掩。别久倍思量。锦衾初夜长。
菩萨蛮
作者：文廷式
朝代：清

帘波轻漾屏山悄。锦衾梦断闻啼鸟。此际觉春寒。绣罗衣恁单。幽兰凝露重。江远蘋花共。愁极夜如年。静看炉上烟。
菩萨蛮·其一
作者：文廷式
朝代：清

兰膏欲烬壶冰裂。褰帷瞥见玲珑雪。无奈夜深时。含娇故起辞。徐将环佩整，相并瓶花影。敛黛镜光寒。钗头玉凤单。
菩萨蛮·其三
作者：文廷式
朝代：清

千花百草寻常见。绮楼别写芳华怨。云影护瑶台。碧桃千朵开。画屏金凤舞，对对芝光吐。凝照倍增妍。佯矜未肯前。
菩萨蛮·其二
作者：文廷式
朝代：清

啼莺唤起罗衾梦。柳丝无力春愁重。晓枕困相思。凭春说与伊。语深良夜促，灯穗飘红粟。回面泪偷弹。此情郎忍看。
菩萨蛮·其四
作者：文廷式
朝代：清

情深不惜明珰解。泪珠还沁鲛绡在。云袅翠翘低。沈沈蕙思迷。画桥秋色浅，落叶重门掩。别久倍思量。锦衾初夜长。
虞美人
作者：文廷式
朝代：清

眉上雅黄钗上凤。压得春愁重。竹梢清露滴阑干。中有湘娥、幽泪不曾弹。莺慵蝶倦都无赖。薄恨屏风外。博山炉子篆香熏。不信炉烟、散后作行云。
虞美人
作者：文廷式
朝代：清

鹭冠敧侧蛮腰袅。偎就郎怀抱。阿侬衣薄晓寒欺。凭仗些儿酒力、自禁持。馀香染袖人何在。梦隔珊瑚海。琵琶湖畔水涵空。祇有寒梅敛恨、向东风。
虞美人·乙未四月作
作者：文廷式
朝代：清

无情潮水声呜咽。夜夜鹃啼血。几番芳讯问天涯。不道明朝、已是隔墙花。夕阳送客咸阳道。休讶归期早。铜沟新涨出宫墙。海便成田、容易莫栽桑。
虞美人·题朱艾卿洗马同年小像
作者：文廷式
朝代：清

临风玉树青春里。省可青春意。画堂端笏奉安舆。不是张梨周枣、赋閒居。华芝生柱皋禽唳。便有朱霞思。男儿好好画淩烟。才称风流张绪、想当年。
虞美人·题李香君小像
作者：文廷式
朝代：清

南朝一段伤心事，楚怨思公子。幽兰泣露悄无言，不似桃根桃叶、镇相怜。若为留得花枝在，莫问沧桑改。鸳鸯鸂鷘一双双，欲采芙蓉、憔悴隔秋江。
蝶恋花
作者：文廷式
朝代：清

一片閒愁无处著，空里游丝，直任风漂泊。吹断阑干天一角，夕阳那似春魂薄。青鸟无端传密约，玉印檀痕，莫负香香诺。王母桃花开又落，綵云梦远閒池阁。
蝶恋花
作者：文廷式
朝代：清

手捲真珠云影瘦。不怕春寒，祇怕春归骤。水远山青凝望久。几重芳树遮亭堠。似锦年光浑异旧。为问东君，好与谁相守。燕懒莺娇知恨否。绿阴阴处初长昼。
蝶恋花
作者：文廷式
朝代：清

每到河桥临泊处。百草凄迷，总碍行人路。回棹却寻前日渡。汪汪新涨归程阻。人世几回伤岁暮。春也莺飞，秋也螀啼苦。欲赋闲愁愁万绪。寒衾卧听萧萧雨。
蝶恋花
作者：文廷式
朝代：清

若使他生真个有。拚却今生，情与秋俱瘦。月影笼纱霜拂袖。红闺此夜凉初透。最是闻歌兼中酒。镜里芙蓉，一霎容消受。昙誓深深天听否。绸缪洛浦神归后。
蝶恋花
作者：文廷式
朝代：清

蓦地閒愁千万叠。似絮如丝，尽向心头结。疏雨透窗灯欲灭，和衣卧听寒更彻。经岁悠悠鱼素绝。谁料关情，心比秋潭洁。易买华鬘天上月，难酬伫苦停辛节。
蝶恋花
作者：文廷式
朝代：清

袅袅茶烟心绪乱。漠漠轻轻，魂在梨花苑。料得海棠春睡倦。梦回愁听莺声颤。几日浮生偏聚散。祇有情深，不似天河浅。瑶井辘轳声宛转。斑骓那系垂杨岸。
蝶恋花·九十韶光如梦里
作者：文廷式
朝代：清
体裁：词

九十韶光如梦里。寸寸关河，寸寸销魂地。落日野田黄蝶起。古槐丛荻摇深翠。
惆怅玉箫催别意。蕙些兰骚，未是伤心事。重叠泪痕缄锦字。人生只有情难死。
蝶恋花·九十韶光如梦里
作者：文廷式
朝代：清

九十韶光如梦里。
寸寸关河，寸寸销魂地。
落日野田黄蝶起，古槐丛荻摇深翠。
惆怅玉箫催别意。
蕙些兰骚，未是伤心事。
重叠泪痕缄锦字，人生只有情难死！
蝶恋花·其三
作者：文廷式
朝代：清

九十韶光如梦里。寸寸关河，寸寸销魂地。落日野田黄蝶起。古槐丛荻摇深翠。惆怅玉箫催别意。蕙些兰骚，未是伤心事。重叠泪痕缄锦字。人生祇有情难死。
蝶恋花·戏赠陈伯严同年
作者：文廷式
朝代：清

细雨轻尘春窈窕，看尽红嫣，自觉孤芳好。系马垂杨临大道，更无人处多幽草。六曲屏山归梦绕，油壁香车，何计迎苏小。纨扇无情金钿杳，高楼日日东风老。
西江月
作者：文廷式
朝代：清

削竹閒裁菊枕，煮茶自洗椰瓢。一灯摇梦雨萧萧。苔院更无人到。世翳已除眼缬，愁尘不上眉梢。布衣来往秀江桥。休问五陵年少。
诉衷情
作者：文廷式
朝代：清

人间日日有沧桑，湖草只寻常。依然旧日鸥鹭、便换水云乡。偎纸帐，对茶铛，细思量。月华金镜，浪捲银涛，一样潇湘。
谒金门
作者：文廷式
朝代：清

秋未老。树树斜阳都好。霞锦云罗黏远草。碧天开画稿。别后许多怀抱。又是黄花开了。落叶西风人悄悄。雁回书不到。
贺新郎
作者：文廷式
朝代：清

别拟西洲曲。有佳人、高楼窈窕，靓妆幽独。楼上春云千万叠，楼底春波如縠。梳洗罢、捲帘游目。采采芙蓉愁日暮，又天涯、芳草江南绿。看对对、文鸳浴。侍儿料理裙腰幅。道带围、近日宽尽，眉峰长蹙。欲解明珰聊寄远，将解又还重束。须不羡、陈娇金屋。一霎长门辞翠辇，怨君王、已失苕华玉。为此意，更踯躅。
贺新郎
作者：文廷式
朝代：清

天末春将老。过清明、海棠开罢，柳绵吹少。几日子规啼不住，枨触离人怀抱。看一片、黏天芳草。绿到平芜将尽处，又斜阳、云外青山绕。空望远，长安道。故人此际应西笑。还念我、麻衣饮墨，缁尘扑帽。十载词场供跌宕，赢得中年近了。况岁晚、江湖潦倒。哀竹豪丝苍生志，尽昂头、付与苏门啸。龙气在，鸿飞杳。
贺新郎·赠梁节庵
作者：文廷式
朝代：清

髯也今殊健。举世间、鸡虫得失，鱼龙曼衍。尽付庄生齐物论，一例浮云舒捲。任兰佩、多憎猘犬。白眼看天苍苍耳，古今来、那许商高算。问长夜，几时旦。酒酣更喜纶巾岸。记当日、军谋借箸，尚方请剑。谁道神州陆沉后，还向江湖重见。情不死、春蚕自茧。黄竹歌成苍驭杳，怅天荒、地老瑶池宴。斜日下，泪如霰。
贺新郎·赠黄公度观察
作者：文廷式
朝代：清

辽东归来鹤。翔千仞、徘徊欲下，故乡城郭。旷览山川方圆势，不道人民非昨。便海水、尽成枯涸。留取荆轲心一片，化虫沙、不羡钧天乐。九州铁，铸今错。平生尽有青松约。好布被、横担楖栗，万山行脚。阊阖无端长风起，吹老芳洲杜若。抚剑脊、苔花漠漠。吾与重华游玄圃，邅回车、日色崦嵫薄。歌慷慨，南飞鹊。
赠妓小杏子联
作者：文廷式
朝代：清
体裁：联

莫嫌小别秋风，卿增惆怅；待到杏花春雨。我又归来。
赠盛伯希祭酒
作者：文廷式
朝代：清

郁华阁里警秋声，道在忘身况强名。十叶承华真帝胄，五经通贯老儒生。如闻抚剑忧边塞，复此衔杯乐圣明。未敢劝君焚芰制，寂寥太学想阳城。
踏莎行·为人题照
作者：文廷式
朝代：清

淡淡修眉，盈盈润脸。无言恰似筵前见。花房肯酿蜜脾浓，春衫尚惜檀痕染。月幌休灯，风廊却扇。画屏十幅鲛绡展。雁声孤馆醉醒时，一场愁绪思量遍。
踏莎行·为人题照
作者：文廷式
朝代：清

舞蝶娇春，啼莺促曙。玉溪曾赋销魂句。嫦娥衣薄不禁寒，宓妃腰细才胜露。香印成灰，云緺剩缕。红笺好共盈盈语。落花难伴绮罗春，劝君休向阳台住。
踏莎行·题明叶绸鸳鸯梦传奇崇祯丙子刻本
作者：文廷式
朝代：清

英宪传经，光威联句。一家词赋堪千古。谁知中女更多才，铜驼别有伤心处。紫玉成烟，红箫未谱。一痕断砚留眉妩。仙盟佛证总无聊，薰风独据珊瑚树。
辛丑元日试笔
作者：文廷式
朝代：清

谪籍栖迟久，颓波感慨频。新年增白发，故国满青磷。星朗空江夕，花秾小槛春。迂生谋已拙，窥管验钩陈。谁解横刀出，真成下殿趋。亡秦三户在，哀郢两门芜。日月回元运，风云感圣谟。几时哀痛诏，寰海庆昭苏。
辛丑元日试笔·其一
作者：文廷式
朝代：清

谪籍栖迟久，颓波感慨频。新年增白发，故国满青磷。星朗空江夕，花秾小槛春。迂生谋已拙，窥管验钩陈。
辛丑元日试笔·其二
作者：文廷式
朝代：清

谁解横刀出，真成下殿趋。亡秦三户在，哀郢两门芜。日月回元运，风云感圣谟。几时哀痛诏，寰海庆昭苏。
过洞庭湖·舟人祷福祀
作者：文廷式
朝代：清

舟人祷福祀灵君，我有狂言愿彻闻；
借取重湖八百里，肄吾十万水犀军。
迈陂塘·惜春
作者：文廷式
朝代：清

恁啼鹃、苦催春去，春城依旧如画。年年芳草横门路，换却王孙骢马。春思乍，甚絮乱丝繁，又过寒食也。残阳欲下。好飞盖西园，玉觞满引，秉烛共游夜。琼楼迥，孤负缄词锦帕，铜仙铅泪休泻。落红可及庭阴绿，付与流莺清话。歌舞罢，便熨体春衫，今日从弃舍。雕鞍暂卸。纵行遍天涯，梦魂惯处，犹恋旧亭榭。
醉太平
作者：文廷式
朝代：清

征衫酒浇。香衾梦遥。阳关四叠魂销。折长亭柳条。年光易凋。山川自辽。行人白发飘萧。过当时板桥。
醉花阴·吴淞道中重九
作者：文廷式
朝代：清

雨入寒潮愁思悄。客里重阳早。消息误黄花，采采江篱，终不盈襟抱。空濛草树吴江道。也觉秋阴好。去路忽沈吟，一舸飘然，可信鸱夷老。
醉花阴·吴淞道中重九
作者：文廷式
朝代：清
体裁：词

雨入寒潮愁思悄。客里重阳早。消息误黄花，采采江蓠，终不盈襟抱。空濛草树吴江道。也觉秋阴好。去路忽沈吟，一舸飘然，可信鸱夷老。
采桑子
作者：文廷式
朝代：清

木兰开后閒相忆，静夜如年，好梦如烟。月落参横更不眠。当时银烛知愁思，意远如天。语转如禅。可奈秋花别样妍。
采桑子·记西湖旧游
作者：文廷式
朝代：清

水西山北閒游处，翠盖招凉。红袖拈香。雁外鸥边易夕阳。石床自扫松阴冷，卧想秋江。几许清狂。潘鬓年来也自霜。
金缕曲·寿李木斋前辈即送其还京之作
作者：文廷式
朝代：清

把酒为君寿。论世间、高名曼福，似君稀有。但使雍容平进取，黑发便跻台斗。况才力、渊涵地负。默数吾乡谁健者，定琼琚、玉佩追欧九。曾小试，掞天手。周南留滞今非久。却回头、天吴罔象，涛飞山走。指点齐州烟点外，朱鸟回吟霜咮。震大地、洪钟一吼。唤醒市朝红紫梦，看东方、耿耿苍龙宿。天莫醉，赐鹑首。
钗头凤
作者：文廷式
朝代：清

娇波溜。纤腰瘦。仙裙百幅香罗皱。乘鸾舞。流莺语。瑶觞飞赠，修罗天女。举。举。举。花簪钮。瓜盛斗。绿云深处重携手。青冥路。神仙侣。几时清听，天风琴谱。许。许。许。
长亭怨慢·和素君韵寄远
作者：文廷式
朝代：清

听黯黯、长安夜雨。那是侬家，放教归去。檠短窗虚，梦魂仿佛到江浦。愁生无定，应是有、生愁处。寄远织琼花，浑不省、凉蟾天宇。凝伫。祇兰红波碧，依约谢娘眉妩。文园病也，更堪触、伤春情绪。便月痕、不上菱花，尽难忘、衣新人故。但乞取天怜，他日剪灯深语。
长相思
作者：文廷式
朝代：清

钿箜篌。纤指柔。一曲吴歌不上喉。时时饧倦眸。锦缠头。金带钩。细喘轻颦博得不。谁知离别愁。
阮郎归
作者：文廷式
朝代：清

谁传消息问天台。桃花开未开。白云缥缈月徘徊。阮郎来不来。鸟作使，鸩为媒。当时玉镜台。十年养就凤凰胎。何劳莺燕猜。
阮郎归·湘舟即事
作者：文廷式
朝代：清

玳筵别酒未曾醒。飞帆过洞庭。哀猿啼急雨冥冥。君山何处青。木叶下，蕙兰馨。婵媛帝子灵。十年踪迹楚江萍。烦君鼓瑟听。
霜叶飞
作者：文廷式
朝代：清

海风吹老敧檐树，幽窗凉夜偏早。前尘依约越中山，问甚时重到。忆俊侣、英游不少。金鞍宝马呼鸾道。更珠江浩渺。良月滟、笙船众花，齐映欢笑。因甚耆彦风流，十年前后，新坟尽长秋草。江山满目泪沾衣，是而今怀抱。算不及、魂归朱鸟。波涛万顷珠沈了。待近约、梁鸿去，踏遍千山，万山斜照。
青玉案·旅况
作者：文廷式
朝代：清

东风绿遍江南草。偏作客、长安道。寒入灯花愁悄悄。漏声悽紧，云容惨澹，不是天河晓。饥鼯齧案栖鸦叫。坐惜霜华镜中老。别院管弦声正闹。惊残短梦，关心摇落，帘外花多少。
风流子·江楼夜眺
作者：文廷式
朝代：清

捲书抛短枕，江楼迥、倚槛看疏星。但峭风透幌，丽谯声急，湿烟迷渚，渔火光冥。渺何许，山芜添秀色，湘芷接馀馨。檀板自歌，一丸月暗，玉觞豪酌，八表云停。沈忧无端起，哀鸿怨，举世有耳谁听。天际水何澹澹，山自青青。算沧海生桑，春归汉燕，汴堤无柳，秋老隋萤。祇恐铜仙泪尽，露冷金茎。
高阳台·为江建霞题太常仙蝶图
作者：文廷式
朝代：清

柳外轻盈，花间绰约，滕王图绘难真。乍集閒庭，些些情意关人。江郎自有生花笔，写蘧仙、一段丰神。记当年、相见灵山，可是君身。罗浮我亦曾清梦，有落花万片，雨积如茵。不似京华，污衣十丈缁尘。殷勤欲问西王使，遍人间、何处宜春。祇怜他、薄酒微熏，腻粉初匀。
高阳台·和半塘乙盦韵却寄
作者：文廷式
朝代：清

灵鹊填河，惊乌绕树，秋来一样心期。帘额风轻，金炉篆袅香微。云楼雾幕参差起，黯瑶情、未许人知。写银笺、四角中央，难寄离思。凄凉茂草褰衣处，尽江河日暮，泪下连丝。猛拍阑干，凭他蝶醒莺痴。重阳萧索青芜国，恁霜寒、篱菊能支。莫教人、刬尽琼华，留映新眉。
高阳台·尘
作者：文廷式
朝代：清

燕幕回春，蛛檐罥絮，陌头认取新妆。几日骊歌，馀声犹在雕梁。回飙轻飐菱花影，有个人、宝瑟凄凉。检红笺、细写相思，泪黯千行。洛神赋后清才减，久低徊罗袜，想像明珰。香界微闻，红楼隔雨相望。重寻坏壁留题句，感潘郎、鬓已如霜。祇宵来、千里云开，应共清光。
高阳台·西湖
作者：文廷式
朝代：清

落叶浸愁，凉思警醉，衰杨恰似眉弯。病起秋深，云烟一倍清孱。凭栏冉冉斜阳下，有断魂、分付湖山。乍超然、精爽飞扬，不似人间。蓬莱清浅今何许，但歌残黄竹，信杳青鸾。为问逋仙，孤山谁伴荒寒。苧萝村下相逢地，想月娥、依约婵娟。又高城、鼓角声催，策马孤还。
鬲溪梅令·咏鸾枝花
作者：文廷式
朝代：清

妆台长记别离时。小横枝。几度疑桃辨杏、眼迷离。玉纤匀淡脂。女床何处觅鸾栖。未归迟，偷把玉箫闲倚、月明吹。锦衾春思迷。
鹧鸪天
作者：文廷式
朝代：清

明月多情上绮疏。伴侬无寐四更馀。朦胧世态休看镜，撩拨清愁且著书。萤火暗，雁声孤。露光浮白夜凉初。桂宫曾寄千千信，为问仙娥忆得无。
鹧鸪天
作者：文廷式
朝代：清

著意寻春春已阑。东风一夕转轻寒。玉骢踏遍长安陌，为恋残红小驻鞍。黄鹄举，白鸥閒，须从尘外看青山。花冠不萎天香馥，坐弄裨瀛祇一丸。
鹧鸪天
作者：文廷式
朝代：清

蝶梦蘧然别有天，蝇钻故纸几何年。在山远志何如草，入世忘忧不藉萱。身外物，句中玄，一回揽镜一欣然。川如碧玉山如黛，不是吴儿也叩舷。
鹧鸪天 其一 即事
作者：文廷式
朝代：清

劫火何曾燎一尘。侧身人海又翻新。閒凭寸砚磨砻世，醉折繁花点勘春。闻柝夜，警鸡晨。重重宿雾锁重阍。堆盘买得迎年菜，但喜红椒一味辛。
鹧鸪天 其二 即事
作者：文廷式
朝代：清

腊鼓声中醉一杯。世情不复强安排。错从蚁穴闻牛斗，自纵鹏天任燕猜。看傀儡，卖痴呆。草头木脚满槐街。祥云辉映三千界，曾见崆峒访道来。
鹧鸪天·即事
作者：文廷式
朝代：清

劫火何曾燎一尘。侧身人海又翻新。閒凭寸砚磨砻世，醉折繁花点勘春。闻柝夜，警鸡晨。重重宿雾锁重阍。堆盘买得迎年菜，但喜红椒一味辛。腊鼓声中醉一杯。世情不复强安排。错从蚁穴闻牛斗，自纵鹏天任燕猜。看傀儡，卖痴呆。草头木脚满槐街。祥云辉映三千界，曾见崆峒访道来。
鹧鸪天·王幼霞御史得其友人由江南拓寄江总残碑，因作秋窗忆远图，属题，为赋此阕
作者：文廷式
朝代：清

壁满花秾世已更。读碑犹记擘笺名。屋梁月落怀人梦，易水霜寒变徵声。家国恨，古今情。镜中白发可怜生。君知六代悤悤否，今夕沙边有雁惊。
鹧鸪天·赠友
作者：文廷式
朝代：清

万感中年不自由。角声吹彻古凉州。荒苔满地成秋苑，细雨轻寒闭小楼。诗漫与，酒新篘。醉来世事一浮沤。凭君莫过荆高市，滹水无情也解愁。
齐天乐
作者：文廷式
朝代：清

芳塘水暖凫翁浴，初桐嫩遮窗窈。碧瓦云骞，香车露拂，人意不禁春娆。垂杨自袅。映千顷霞光，乱翻晴昊。可似前番，淡妆临水数枝袅。层阑倚空缥缈。凭高望不极，飞燕能到。屧径遗钿，旗亭解佩，何处荒烟残照。萧郎渐老。记不起当时，冷香怀抱。苦恨鹃声，劝侬归去好。
齐天乐·秋荷
作者：文廷式
朝代：清

几时不到横塘路，西风送秋如许。艳冷红衣，凉生太液，罗袜尘侵微步。嫣然一顾。尚低侧金盘，暗擎仙露。祇恐销魂，锦鸳飞入白蘋去。蝉声又嘶远树。有人惆怅极，如怨羁旅。苇乱波横，茿疏翠落，谁信秋江能渡。婵娟日暮。愿玉笛清商，漫吹愁谱。护惜馀香，月明深夜语。
齐天乐·题高氏瓮芳录
作者：文廷式
朝代：清

烽烟已静闻钟鼓，开编尚堪零涕。大地平沈，长星昼出，虎口逃生何地。微臣自异。列八瓮庭前，举家同死。碧血谁收，千年魂魄化精卫。凄凉石城遗曲，更堪枨触我，无限伤喟。传燮孤儿，阳源后裔，一样悲凉身世。年光逝水。问汉上铜仙，几回清泪。听彻荒鸡，揽衾中夜起。
挽张之洞联
作者：文成邠
朝代：清
体裁：联

以教忠明耻，陶铸国民，劝学千言，谆谆此意；合文苑儒林，经纬相业，盱衡百代，荦荦数人。
病中杂诗
作者：文掞
朝代：清

十日发不梳，五日面不靧。久病卧荒村，秋深积阴晦。体弱殊畏冷，破衲已可爱。晚晴秋更佳，山色遥如黛。我当拭几尘，推窗坐相对。吾爱陆渭南，一生常善病。谓非酒色来，虽病元气正。双眼涩如棘，支颐犹高咏。省事兼寡言，能使心无竞。病亦不迎医，书卷养性命。
病中杂诗·其一
作者：文掞
朝代：清

十日发不梳，五日面不靧。久病卧荒村，秋深积阴晦。体弱殊畏冷，破衲已可爱。晚晴秋更佳，山色遥如黛。我当拭几尘，推窗坐相对。
病中杂诗·其二
作者：文掞
朝代：清

吾爱陆渭南，一生常善病。谓非酒色来，虽病元气正。双眼涩如棘，支颐犹高咏。省事兼寡言，能使心无竞。病亦不迎医，书卷养性命。
挽京剧名青衣陈德霖
作者：文斌
朝代：清
体裁：联

挥泪人琴广陵散；断肠天宝李龟年。
挽张之洞联
作者：文斌
朝代：清
体裁：联

若当日无与定大计大疑，国事宁堪设想；在此时方共幸已安已治，公病乃觉难为。
挽张百熙联
作者：文斌
朝代：清
体裁：联

哲人其萎乎，回忆去年今日，王母赐桃，何期傅说骑箕，屈指刚达七七；夫子何为者，犹记沂水春风，胄子释菜，谁料之推禁火，伤心又届三三。
挽张百熙联
作者：文斌
朝代：清
体裁：联

生有自来，独钟衡岳英灵气；死何所憾，未竟长沙磊落才。
到廉州始闻秋风用刘随州韵
作者：文星瑞
朝代：清

海角萍踪千里至，天涯霜信一时回。连山夜火金蛇走，动地秋声铁骑来。羌笛吹残杨柳变，寒砧催报菊花开。呼鹰跃马平生意，落日苍茫上古台。
喜眷属至自广州兼怀咏轩弟高州
作者：文星瑞
朝代：清

才别已三月，今来又一方。风霜惊岁晚，弱小虑途长。未见情偏切，相逢话转忘。翻思前夕梦，江路月茫茫。婢仆登堂喜，儿童绕屋哗。待温家酿酒，留赏岁寒花。得失无穷事，羁栖到处家。独怜姜被冷，咫尺似天涯。
喜眷属至自广州兼怀咏轩弟高州·其一
作者：文星瑞
朝代：清

才别已三月，今来又一方。风霜惊岁晚，弱小虑途长。未见情偏切，相逢话转忘。翻思前夕梦，江路月茫茫。
喜眷属至自广州兼怀咏轩弟高州·其二
作者：文星瑞
朝代：清

婢仆登堂喜，儿童绕屋哗。待温家酿酒，留赏岁寒花。得失无穷事，羁栖到处家。独怜姜被冷，咫尺似天涯。
广州昭忠祠联
作者：文星瑞
朝代：清
体裁：联

大节炳南天，想当年断戟沉沙，兵气已随劫尘尽；崇祠依北郭，望空际云车风马，英魂都自战场来。
廉州府署亭联
作者：文星瑞
朝代：清
体裁：联

治行继前贤，何殊野吏清操，醉翁高致；登临还我辈，试看天涯明月，海角孤云。
徐孺子亭
作者：文星瑞
朝代：清

东汉党人盛，翛然能独醒。青天何皎皎，一鹤在空冥。高士已长往，南州余此亭。白蘋满湖上，我欲荐芳馨。
挽何应祺联
作者：文星瑞
朝代：清
体裁：联

有经济才，有著作才，想平生气薄风云，每当五夜倾谈，放胆敢论天下事；为文字交，为道义交，更此日欢联秦晋，讵料九原永别，伤心遽作古之人。
挽卓兴联
作者：文星瑞
朝代：清
体裁：联

英雄何必读书，杀敌勇，治军严，百战功高，古名将不过如是；骨肉岂殊同姓，复仇雠，急危难，一生重义，真良友竟丧斯人。
挽罗瀚隆联
作者：文星瑞
朝代：清
体裁：联

同谱忆前缘，廿载深交，掩泪怕看循吏传；称觞曾几日，九原遗憾，伤心犹恋老莱衣。
海珠台大厅联
作者：文星瑞
朝代：清
体裁：联

砥柱奠中流，万古风涛横地轴；楼船屯劲旅，五更鼓角壮江声。
海珠台大门联
作者：文星瑞
朝代：清
体裁：联

环海波澄，犀甲军排金鼓肃；层宵月上，骊珠光射斗牛寒。
海珠台船厅联
作者：文星瑞
朝代：清
体裁：联

楼阁俯中央，最难忘曲榭回廊，良宵风月；江天雄一览，犹想见伏波横海，往日勋名。
率舟师出虎门捕盗
作者：文星瑞
朝代：清

此地咸称百谷王，虎门东下接重洋。地穷炎徼千峰赭，天混诸蛮一气苍。夜静鱼龙惊鼓角，风高凫雁送帆樯。微躯敢惜垂堂戒，要剪萑苻靖一方。
珠江春泛
作者：文星瑞
朝代：清

冶游风景似江南，佳节欣逢三月三。千队红妆万枝桨，桃花春水白鹅潭。
罗定荫魂祠联
作者：文星瑞
朝代：清
体裁：联

庇荫到重泉，胜造就万间广厦；游魂依法座，愿普度一切众生。
罗定金公祠联
作者：文星瑞
朝代：清
体裁：联

殄寇出奇功，一代精忠如此少；御灾隆祀典，三泷血食永无惭。
肇庆鼎湖庆云寺联
作者：文星瑞
朝代：清
体裁：联

泉声鸟声钟磬声，声声入妙；树色石色烟霞色，色色皆空。
自藤县至容县道中书所见
作者：文星瑞
朝代：清

峰峦塞虚空，去天仅盈掌。江流百千折，势束不得放。两崖蔽深丛，烟云色莽苍。日光忽相射，空绿互回荡。轻舠入其中，狭隘若瓮盎。岩隙悬修縆，一发青梯上。十里九回却，颠倒作非想。稍稍露汀洲，豁然境开朗。篷窗澹无事，爱此秋气爽。回睇所来处，转觉袖惝恍。缚茅三两屋，隔树午舂响。忘机沙上禽，无鱼独来往。
自题厅联
作者：文星瑞
朝代：清
体裁：联

为相为将，为仙为佛，算平生志愿都虚，只两事穿衣吃饭，便了英雄事业；学书学剑，学琴学棋，悔往日精神误用，剩几句打油钉铰，也充名士风流。
豫章会馆联
作者：文星瑞
朝代：清
体裁：联

去故乡二千里而遥，喜依然桑梓衣冠，共联嘉会；创斯堂三十年之久，愿以后岁时伏腊，毋替成规。
贺瑞麟寿联
作者：文星瑞
朝代：清
体裁：联

三超资硕望，记恩隆三锡，秩晋三迁，更福备三多，喜值三春开寿宇；百粤仰元功，看班领百僚，绩熙百职，况身膺百禄，合增百岁祝期颐。
赠王韬联
作者：文星瑞
朝代：清
体裁：联

名山事业争千古；沧海襟期隘九州。
赠相士赵元臣联
作者：文星瑞
朝代：清
体裁：联

平原能相天下士；杜陵惟望眼中人。
追挽某烈女联
作者：文星瑞
朝代：清
体裁：联

烈女不事二夫，但能为夫报仇，略迹原心，当可免春秋责备；凡人最难一死，毕竟以死明志，成仁取义，应无惭巾帼英雄。
高州洗太夫人庙联
作者：文星瑞
朝代：清
体裁：联

诛欧阳纥，佐陈霸先，功烈著旗常，民奉馨香绵百世；前南越王，后东莞伯，英雄昭史册，天生巾帼共三人。